cyanic-selkie/wikianc huggingface dataset:
ഡിറിലിസ് എർത്തുഗ്രുൽ
പിറവി
2014 ഡിസംബർ പത്തിനാണ് ടി.ആർ.ടി 1 എന്ന തുർക്കിഷ് ചാനലിലൂടെ ഡിറിലിസ് എർത്തുഗ്രുൽ ആദ്യ എപ്പിസോഡ് പുറത്തിറങ്ങിയത്. തുടർന്ന് 2015, 16,17,18 കാലയളവുകളിൽ അഞ്ച് സീസണുകളിലായി 150 എപ്പിസോഡുകൾ പുറത്തിറങ്ങി (പിന്നീട് നെറ്റ്ഫ്ലിക്സ് ഇതിനെ 45 മിനുട്ട് വീതമുള്ള 448 എപ്പിസോഡുകൾ ആക്കി). 2019 മെയ് 29 ന് അവസാന എപ്പിസോഡ് എയർ ചെയ്തു. പ്രധാന കഥാപാത്രമായ എർത്തുഗ്രുലിനെ എഞ്ചിൻ അൽതാൻ  ദുസിയത്തൻ അവതരിപ്പിച്ചപ്പോൾ പ്രധാന മറ്റ് കഥാപാത്രങ്ങളായ സുലൈമാൻ ഷാ, ഇബ്നു അറബി ,ഹൈമേ ഹാത്തൂൻ, ഗുന്ദോഗ്ത് ബേ, ഹലീമ സുൽത്താൻ എന്നീ വേഷങ്ങളിൽ   യഥാക്രമം സെർദർ ഖോഖൻ , ഒസ്മാൻ സോയ്‌ക്കുത്ത്,  ഹുല്യാ ദെർഗാൻ, കാൻ തസ്നർ, എസ്രാ ബിൽജിക് എന്നിവർ അഭിനയിച്ചിരിക്കുന്നു. നിർമ്മാണം: മെഹ്‌മത് ബോസ്റ്റാഗ്, സംവിധാനം: മെതിൻ ഗുനായ്, സംഗീതം : അൽപയ് ഗോക്ടെകിൻ. ഡിറിലിസ് എർത്തുഗ്രുലിന് പിറകെ എർത്തുഗ്രുലിൻറെ മകൻ ഉസ്മാൻ ഖാസിയുടെ ചരിത്രാഖ്യാനം കുറുലുസ് ഉസ്മാനുമായി ഇതിൻറെ അണിയറ ശിൽപ്പികൾ രംഗത്തുണ്ട്.
വ്യാപനം
ആദ്യ ഭാഗം പുറത്ത് വന്നയുടൻ പരമ്പര തുർക്കിയിൽ തരംഗമായി മാറി. പരമ്പരക്കും കഥാപാത്രങ്ങൾക്കും വൻപിച്ച ആരാധക വൃദ്ധം രൂപപ്പെട്ടു. തുർക്കിക്ക് പുറമെ അസർബൈജാൻ, തുർക്ക്മെനിസ്ഥാൻ, റഷ്യ തുടങ്ങിയ രാജ്യങ്ങളിലും പ്രേക്ഷക ശ്രദ്ധ പിടിച്ചു പറ്റിയ ഈ ജീവ ചരിത്ര പരമ്പരക്ക് പെട്ടെന്ന് തന്നെ ലോക വ്യാപകമായി ശ്രദ്ധ പിടിച്ചു പറ്റാനായി. പരമ്പരയിലൂടെ പ്രസരിപ്പിക്കപ്പെടുന്ന ഇസ്‌ലാമിക മൂല്യങ്ങളും, സൂഫി ആത്മീയ വഴികളും, പോരാട്ട ചരിതവും ഇസ്‌ലാമിക ലോകത്ത് കടുത്ത പ്രേക്ഷക വൃന്ദത്തെ രൂപപ്പെടുത്തിയെടുത്തിയത് മിഡിൽ ഈസ്റ്റിലും ആഫ്രിക്കയിലും ഈ സീരിസിനെ പ്രചാര്യമുള്ളതാക്കി മാറ്റി. മുസ്ലിം ലോകത്തിനു പുറമെ അമേരിക്ക, യൂറോപ്പ്, ഏഷ്യ, ആഫ്രിക്ക, ആസ്‌ത്രേലിയ തുടങ്ങിയ വൻകരകളിലെല്ലാം ഡിറിലിസ് എർത്തുഗ്രുൽ തരംഗം സൃഷ്ട്ടിച്ചു. തുർക്കിയുടെ ഗെയിം ഓഫ് ത്രോൺസ് എന്നാണ് ഈ പരമ്പര വിശേഷിപ്പിക്കപ്പെടുന്നത്. നിരവധി ഭാഷകളിലേക്ക് മൊഴിമാറ്റം ചെയ്ത് ഇരുപത്തിയഞ്ചോളം രാജ്യങ്ങളിലെ മുപ്പതിലേറെ ചാനലുകളിൽ ഈ സീരിസ് പ്രദർപ്പിച്ചിട്ടുണ്ട്. വെനസ്വേലയിൽ ഏറ്റവും പ്രചാരമുള്ള പരമ്പരയാണിത്. പാക്കിസ്ഥാനിൽ എർത്തുഗ്രുലിൻറെ ഉറുദു മൊഴിമാറ്റം സർവ്വ റിക്കോർഡുകളും ബേധിച്ചു. ഇതിലെ ഡോഗൻ ആൽപ്പിനെ അവതരിപ്പിച്ച ജാവിത് ജെതിൻ ഗുണറിനെ വിരാട് കൊഹ്‌ലിയുടെ അപരനാക്കി പാക്കിസ്ഥാൻ ക്രിക്കറ്റ് താരം ആമിർ ചെയ്ത ട്വീറ്റ് സോഷ്യൽ മീഡിയയിൽ ട്രെൻഡായി മാറിയിരുന്നു.
നിരോധനം
ഓട്ടോമൻ പാരമ്പര്യത്തെയും, സൂഫിസത്തെയും വാഴ്ത്തുന്ന ഡിറിലിസ് എർത്തുഗ്രുൽ തുർക്കിയുടെയും പാരമ്പര്യ ആചാരങ്ങളുടെയും അധീശത്വം അറബ് ജനതയുടെ മേൽ പുനഃ സ്ഥാപിക്കുവാനിടയുണ്ട് എന്ന ആശങ്ക  ചില അറബ് രാജ്യങ്ങൾ ഈ പരമ്പരയ്ക്ക് നിരോധനമേർപ്പെടുത്താൻ കാരണമായി. ഓട്ടോമൻ സാമ്രാജ്യത്തിൻറെ ഉയർത്തെഴുനേൽപ്പിനുവേണ്ടിയുള്ള തുർക്കിയുടെ പരസ്യ പ്രചാരണങ്ങളാണ് ഇത്തരം പരമ്പരകൾ എന്നാരോപിച്ചാണ് സൗദി അറേബ്യ, യു എ ഇ , ഈജിപ്ത് എന്നീ രാജ്യങ്ങൾ   ഡിറിലിസ് എർത്തുഗ്രുൽ സംപ്രേക്ഷണം നിരോധിച്ചത്.
അവലംബം
വർഗ്ഗം:ടെലിവിഷൻ പരമ്പരകൾ
ഫ്രാൻസിസ്ക അരോൺസൺ
ഒരു സ്വീഡിഷ്-പെറുവിയൻ നടിയും ഗായികയും മോഡലുമാണ് ഫ്രാൻസിസ്ക അരോൺസൺ (ജനനം: 12 ജൂൺ 2006). മാർഗരിറ്റ (2016) എന്ന സിനിമയിലെ പ്രധാന വേഷത്തിനും അൽ ഫോണ്ടോ ഹേ സിറ്റിയോ, വെൻ, ബെയ്‌ല, ക്വിൻസെനേറ തുടങ്ങിയ പരമ്പരകളിലും ടെലിവിഷൻ പ്രോഗ്രാമുകളിലും പങ്കെടുത്തതിനും എൽ ഇന്റർനാഡോ: ലാസ് കംബ്രെസിലെ റീത്തയുടെ വേഷത്തിനും അവർ അറിയപ്പെടുന്നു.
ജീവിതം
2014-ൽ അവർ കുടുംബത്തോടൊപ്പം പെറുവിലേക്ക് താമസം മാറി. തിയേറ്ററിലെ ജോലിക്ക് ശേഷം, ഗിസെല വാൽകാർസെൽ അവതാരകയായ എൽ ഗ്രാൻ ഷോ എന്ന ടെലിവിഷൻ ടാലന്റ് ഷോയിൽ പങ്കെടുത്തു.
2016-ൽ ഫ്രാങ്ക് പെരെസ്-ഗാർലൻഡ് സംവിധാനം ചെയ്ത മാർഗരിറ്റ എന്ന ചിത്രത്തിലെ പ്രധാന വേഷത്തിൽ ആരോൺസൺ പ്രത്യക്ഷപ്പെട്ടു. എൽ ഗ്രാൻ ക്രയോളോ (2017), ഹോട്ടൽ പാരൈസോ (2019) എന്നിവയിൽ അവർ അഭിനയിച്ചു. അൽ ഫോണ്ടോ ഹേ സിറ്റിയോ (2015- 2016), വെൻ, ബെയ്‌ല, ക്വിൻസെനറ (2015-2018) I'll find you again (2020)തുടങ്ങിയ പരമ്പരകളിൽ അവർ പ്രത്യക്ഷപ്പെട്ടു. 2021-ൽ അവർ സ്പാനിഷ് പരമ്പരയായ എൽ ഇന്റർനാഡോ: ലാസ് കംബ്രെസിൽ റീത്ത എന്ന കഥാപാത്രത്തെ അവതരിപ്പിക്കുന്നു.
2020-ൽ, പെൺകുട്ടികളുടെയും കൗമാരക്കാരുടെയും അവകാശങ്ങൾക്കായി വാദിച്ചുകൊണ്ട് യുനിസെഫ് അംബാസഡറായി അവർ നിയമിതയായി. അവർ ദിയ ഡിയിൽ അഭിമുഖം നടത്തി.
കുടുംബം
അവരുടെ അമ്മാവൻ എറിക് ബോലിൻ ആണ്, അവരുടെ അമ്മായി ക്രിസ്റ്റ്യൻ സെറാറ്റോസ് ആണ്.
അവലംബം
വർഗ്ഗം:2006-ൽ ജനിച്ചവർ
റാഹത്ത് ഇൻഡോരി
ഉറുദു കവിയായിരുന്നു റാഹത്ത് ഇൻഡോരി (ജീവിതകാലം: 1 ജനുവരി 1950 – 11 ഓഗസ്റ്റ് 2020). അൻപതു വർഷത്തോളം ഉറുദു മുഷായിരാകളിൽ (കവിയരങ്ങ്) സജീവമായിരുന്നു. ലോകമെമ്പാടും സംഘടിപ്പിക്കപ്പെട്ട മുഷായിരാകളിൽ അദ്ദേഹം പങ്കെടുത്തു. ബോ​ളി​വു​ഡി​ലെ നി​ര​വ​ധി ഹി​റ്റ്​ ഗാ​ന​ങ്ങ​ൾ​ക്ക് അദ്ദേഹം​ ര​ച​ന നി​ർ​വ​ഹി​ച്ചി​ട്ടു​ണ്ട്.
ജീവിതരേഖ
1950ൽ ​ഇ​ൻ​ഡോ​റി​ലാ​യി​രു​ന്നു ജ​ന​നം. ഉ​ർ​ദു ഭാ​ഷ​യി​ൽ പി.​എ​ച്ച്​​ഡി ​നേ​ടി​യി​ട്ടു​ണ്ട്. കുറെ കാലം ഉർദു പ്രൊഫസറും ചിത്രകാരനുമായിരുന്നു. മധ്യപ്രദേശ് ദേവി അഹ്‍ലിയ സർവകലാശാലയിൽ ഉറുദു സാഹിത്യത്തിലും എഡ്യുക്കേഷനിലും അദ്ധ്യാപകനായും പ്രവർത്തിച്ചു. അ​ര നൂ​റ്റാ​ണ്ടു​കാ​ലം ഉ​ർ​ദു സാ​ഹി​ത്യ രം​ഗ​ത്ത്​ സ​ജീ​വ​മാ​യി​രു​ന്ന റാ​ഹ​ത്ത്​ ബോ​ളി​വു​ഡി​ലെ നി​ര​വ​ധി ഹി​റ്റ്​ ഗാ​ന​ങ്ങ​ൾ​ക്ക്​ ര​ച​ന നി​ർ​വ​ഹി​ച്ചി​ട്ടു​ണ്ട്. 2003ൽ ​പു​റ​ത്തി​റ​ക്കി​യ ബോ​ളി​വു​ഡ്​ ചി​ത്ര​മാ​യ മു​ന്നാ ഭാ​യി എം.​ബി.​ബി.​എ​സി​ലെ 'എം ​ബോ​ലെ തോ' ​എ​ന്ന്​ തു​ട​ങ്ങു​ന്ന ഗാ​ന​മാ​ണ് അദ്ദേഹത്തെ​ പ്ര​ശ​സ്​​ത​നാ​ക്കി​യ​ത്​​​. 1998ൽ ​പു​റ​ത്തി​റ​ങ്ങി​യ ക​രീ​ബി​ലെ ചോ​രി ചോ​രി ജ​ബ്​ ന​സ്​​രേ മി​ലി, 1996ൽ ​ഇ​റങ്ങി​യ ഖാ​ത​കി​ലെ കോ​യി ജാ​യേ തോ ​ലെ ആ​യേ തു​ട​ങ്ങി​യ ഗാ​ന​ങ്ങ​ളും റാ​ഹ​ത്തിന്റെ തൂ​ലി​ക​യി​ൽ നി​ന്ന്​ പി​റ​ന്ന​താ​ണ്. അ​ടു​ത്തി​ടെ അ​ദ്ദേ​ഹം ര​ചി​ച്ച 'ഭു​ലാ​തി ഹെ ​മ​ഗ​ർ ജാ​നെ കാ ​ന​ഹി' എ​ന്ന ക​വി​ത സ​മൂ​ഹ മാ​ധ്യ​മ​ങ്ങ​ളിൽ വൈ​റ​ലാ​യി​രു​ന്നു. ''എല്ലാവരുടെയും രക്തം ഇവിടെ ഈ മണ്ണിലുണ്ട് ഇന്ത്യ ആരുടെയും തന്തയുടെ വകയൊന്നുമല്ലല്ലോ? ''
മരണം
70ാം വയസ്സിൽ കൊവിഡ് ബാധിച്ച് മരിച്ചു. .
പുറം കണ്ണികൾ
വർഗ്ഗം:ഉറുദു കവികൾ വർഗ്ഗം:ബോളിവുഡ് ചലച്ചിത്ര ഗാന രചയിതാക്കൾ വർഗ്ഗം:2000-ൽ മരിച്ചവർ വർഗ്ഗം:ഓഗസ്റ്റ് 11-ന് മരിച്ചവർ വർഗ്ഗം:കോവിഡ്-19 മൂലം മരിച്ചവർ
ബിറ്റ്വീൻ ദ ലയൺസ്
കുട്ടികളിൽ വായനാശീലം വളർത്തുന്നതിനും ഇംഗ്ലീഷ് അടിസ്ഥാനകാര്യങ്ങൾ പഠിപ്പിക്കുന്നതിനുമായി ഊന്നൽ നൽകുന്ന ടെലിവിഷൻ പരമ്പരയാണ് ബിറ്റ്വീൻ ദ ലയൺസ്.
വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
മാണ്ഡി മാണ്ഡ് കുള്ള
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മാണ്ഡി മാണ്ഡ്. കപൂർത്തല ജില്ല ആസ്ഥാനത്തുനിന്നും 35 കിലോമീറ്റർ അകലെയാണ് മാണ്ഡി മാണ്ഡ് സ്ഥിതിചെയ്യുന്നത്. ഭുലത്ത് ഉപജില്ലയിലാണ് മാണ്ഡി മാണ്ഡ് കുള സ്ഥിതിചെയ്യുന്നത്. ഉപജില്ലാ ആസ്ഥാനത്തുനിന്നും മാണ്ഡി മാണ്ഡ് കുള വില്ലേജിലേക്ക് 35 കിലോമീറ്റർ ദൂരമുണ്ട്. മാണ്ഡി മാണ്ഡ് കുള വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മാണ്ഡി മാണ്ഡ് കുളയിൽ 2 വീടുകൾ ഉണ്ട്. ആകെ ജനസംഖ്യ 15 ആണ്. ഇതിൽ 8 പുരുഷന്മാരും 7 സ്ത്രീകളും ഉൾപ്പെടുന്നു. മാണ്ഡി മാണ്ഡ് കുളയിലെ സാക്ഷരതാ നിരക്ക് 60 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മാണ്ഡി മാണ്ഡ് കുളയിലെ 6 വയസ്സിനു താഴെയുള്ള കുട്ടികളുടെ എണ്ണം 1 ആണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 5 പുരുഷന്മാർ വിവിധ തൊഴിലുകളിൽ ഏർപ്പെട്ടിരിക്കുന്നു. 2011 ലെ കാനേഷുമാരി പ്രകാരം 80 ശതമാനം ആളുകൾ ജീവിതവരുമാനത്തിനായുള്ള വിവിധ ജോലികളിൽ ഏർപ്പെട്ടിരിക്കുന്നു.
ജാതി
മാണ്ഡി മാണ്ഡ് ലെ 15 പേരും പട്ടിക ജാതി വിഭാഗത്തിൽ പെടുന്നു.
ദി ബ്ലാക്ക് പ്രിൻസ് (സിനിമ)
കവി റാസ് 2017-ൽ സംവിധാനം ചെയ്ത ഒരു അന്താരാഷ്ട്ര ചരിത്ര സിനിമയാണ്  ബ്ലാക്ക് പ്രിൻസ് (The Black prince). സിഖ് സാമ്രാജ്യത്തിലെ അവസാനത്തെ മഹാരാജാവായ ദുലീപ് സിംഗിന്റേയും പഞ്ചാബിലെ  വിക്ടോറിയ രാജ്ഞിയുമായുള്ള  ബന്ധത്തിന്റെയും കഥയാണിത്. തന്റെ സിംഹാസനം വീണ്ടെടുക്കാനും തന്റെ ഇന്ത്യയിലെ തന്റെ  ജനനത്തിന്റെയും  ജീവിതത്തിന്റെയും ബ്രിട്ടീഷ് വിദ്യാഭ്യാസത്തിന്റെയും ആയ   രണ്ടു സംസ്കാരങ്ങളുടെ ആശയപരമായ സംഘർഷങ്ങളുടെ കഥയാണിത്.
ഇതിവ‍ൃത്തം
പിതാവിന്റെ മരണശേഷം സിഖ് സാമ്രാജ്യത്തിന്റെ മുൻ ഭരണാധികാരിയായിരുന്ന മഹാരാജ രഞ്ജിത് സിംഗ് അഞ്ചാമത്തെ വയസ്സിൽ മഹാരാജാ ദുലീപ് സിംഗിനെ  സിംഹാസനത്തിൽ അവരോധിക്കുന്നു. 1849 ൽ, പഞ്ചാബ് ബ്രിട്ടീഷുകാരുടെ കൈകളിലായപ്പോൾ രാജശയ്യയിലായ അവന്റെ അമ്മയിൽ നിന്ന് വേർപെടുകയും ചെയ്യുന്നു. 15 വയസ്സുവരെ ബ്രിട്ടീഷ് സർജൻ ഡോ.ജോൺ ലോഗിന്റെ സംരക്ഷണത്തിലായിരുന്നു അദ്ദേഹം. ഈ സമയത്ത്, ദുലീപ് സിംഗിനെ  ഇംഗ്ലണ്ടിലേക്ക് അയയ്ക്കുകയും അവിടെ അദ്ദേഹം വിക്ടോറിയ രാജ്ഞിയെ കണ്ടുമുട്ടു‌കയും ഇവർ  തമ്മിലുള്ള ബന്ധം വളരുകയും ചെയ്യുന്നു.
ദുലീപ് സിംഗ് തന്റെ അമ്മയുമായുള്ള ബന്ധം പുനഃസ്ഥാപിക്കാൻ ആഗ്രഹിക്കുകയും തന്റെ ജനന സംസ്കാരവുമായി വീണ്ടും അടുക്കാൻ തുടങ്ങുകയും  ചെയ്യുന്നു. ബ്രിട്ടീഷ് കൊളോണിയൽ രാഷ്ട്രീയത്തെ തുടർച്ചയായി ആക്രമിച്ചും  പരാജയപ്പെടുത്തിയുമാണ് ദുലീപ് ഇന്ത്യയിലേക്ക് മടങ്ങിയെത്തിയത്
വളർച്ച
ലോസ് ഏയ്ഞ്ചൽസിൽ നിന്നുള്ള ഇന്ത്യൻ സംവിധായകനായ കവി റാസ് ആണ് ഈ ചിത്രത്തിന്റെ സംവിധായകനും രചയിതാവും. ബ്ലാക്ക് പ്രിൻസിലെ നായകൻ  ഗായകനായ  സതിന്ദർ സർത്താജിയാണ്.
ദുലീപ്, രാജ്ഞി എന്നിവരുമായുള്ള ബന്ധത്തിൽ നിർമ്മാതാവ് ജസിജീത് സിംഗ് ഇങ്ങനെ പറഞ്ഞു: "ബ്രിട്ടീഷ് ഗവൺമെന്റ് അദ്ദേഹത്തെ ഭയങ്കരനായിട്ടാണ് കണ്ടത്, എന്നാൽ അദ്ദേഹത്തിന്റെ ജീവിതത്തിലുടനീളം അദ്ദേഹവും വിക്ടോറിയ രാജ്ഞിയും തമ്മിൽ വലിയ ബന്ധമുണ്ടായിരുന്നു."
ബ്ലാക്ക  പ്രിൻസ് നിർമ്മിച്ചത് ബ്രിൾസ്റ്റൈൻ എന്റർടൈന്മെന്റ് പാർട്നേഴ്സ് ആണ്. ഇംഗ്ലീഷ് ഹിന്ദി ബഹുഭാഷാ ചിത്രമായ ഇത് ഇന്ത്യയിലും ബ്രിട്ടനിലുമാണ് ഈ ചിത്രം നിർമ്മിച്ചിരിക്കുന്നത്.
സംഗീതം
ബ്ലാക്ക് പ്രിൻസിന്റെ സംഗീത സംവിധാനം  നിർവ്വഹിച്ചത് ലോസ് ആഞ്ചലസിലെ ജോർജ് കാലിസ് ആണ്. ചിത്രത്തിലെ ചില പാട്ടുകളിൽ  അഭിനയിച്ചതും പ്രധാന വേഷം അവതരിപ്പിച്ചതും ജോർജ് കാലിസ് ആണ്.
പ്രദർശനം
ബ്ലാക്ക് പ്രിൻസ് 2017 മാർച്ച് മൂന്നിന് മാഞ്ചസ്റ്റർ ഫിലിം ഫെസ്റ്റിവലിൽപ്രദർശിപ്പിക്കുകയും  2017 ജൂലൈ 21 മുതൽ ലോകമെമ്പാടും റിലീസ് ചെയ്യുകയും ചെയ്തു. പഞ്ചാബി, ഹിന്ദി എന്നീ  ഭാഷകളിലും  ഇത് പുറത്തിറങ്ങി.
വിമർശനാത്മക പ്രതികരണം
ദി ബ്ലാക്ക് പ്രിൻസ് പൊതുവെ അനുകൂലമായ പ്രതികരണങ്ങൾ നേടിയിട്ടുണ്ട്. മിക്ക വിമർശകരും  രസകരമായ വിഷയം അവതരിപ്പിച്ചുകൊണ്ട് ‌ മന്ദചലനത്തെ വിമർശിക്കുന്നുണ്ട്, "ഹിന്ദുസ്ഥാൻ ടൈംസ് വിമർശകൻ പറഞ്ഞു:" ഈ സ്ക്രിപ്റ്റ് അലസതയു‌ള്ളതും  വേദനയുള്ള  മന്ദഗതിയിലുമാണ്.
അഭിനേതാക്കളിൽ ഷബാന ആസ്മി , രാജകുമാരിയുടെ മാതാവായ റാണി ജിൻഡാന്റെ വേഷത്തിലൂടെ   മികച്ച പ്രകടനം കാഴ്ചവെച്ചു.
ബോക്സ് ഓഫീസ് മൊജോ (പ്രത്യേക അൽഗൊരിതം ഉപയോഗിച്ച് ചലച്ചിത്രങ്ങളുടെ ബോക്സ് ഓഫീസ് വരുമാനം കണ്ടുപിടിക്കുന്ന ഒരു വെബ്സൈറ്റാണ് ബോക്സ് ഓഫീസ് മോജോ ) പറയുന്നത്, ദി ബ്ലാക്ക് പ്രിൻസ് ലോകമെമ്പാടുമായി 633,000 ഡോളർ നേടിയിട്ടുണ്ട്. ആദ്യ ആഴ്ച്ച പുറത്തിറങ്ങിയപ്പോൽ  194,000 ഡോളർ, യുണൈറ്റഡ് കിംഗ്ഡത്തിൽ 106,000 ഡോളറും ന്യൂസിലൻഡിൽ 8,000 ഡോളറും ഓസ്ട്രേലിയയിൽ 80,000 ഡോളറും നേടി.
അവലംബം
* <The Black Prince(2017)>
* <The black Prince(2017)>
പുറത്തേക്കുള്ള കണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
തോമസ് ആൻഡ് ഫ്രണ്ട്സ്
ബ്രിട്ട് ആൾക്രോഫ്റ്റ് സൃഷ്ടിച്ച ദീർഘകാലാടിസ്ഥാനത്തിൽ കുട്ടികൾക്കുള്ള ഒരു ബ്രിട്ടീഷ് ടെലിവിഷൻ പരമ്പരയാണ് തോമസ് & ഫ്രണ്ട്സ് (ആരംഭത്തിൽ തോമസ് ദി ടാങ്ക് എഞ്ചിൻ & ഫ്രണ്ട്സ് അല്ലെങ്കിൽ 7 സീരീസ് വരെ തോമസ് ദി ടാങ്ക് എഞ്ചിൻ എന്നാണ് അറിയപ്പെട്ടിരുന്നത്; പിന്നീട് തോമസ് & ഫ്രണ്ട്സ്: ബിഗ് വേൾഡ്! ബിഗ് അഡ്വഞ്ചേഴ്സ്!) റെവറന്റ് ഡബ്ല്യു. ഓഡ്രിയുടെയും പിന്നീട് അദ്ദേഹത്തിന്റെ മകൻ ക്രിസ്റ്റഫറിന്റെയും ദി റെയിൽവേ സീരീസ് അടിസ്ഥാനമാക്കി, എഡ്വേർഡ്, ഹെൻറി, ഗോർഡൻ, ജെയിംസ്, പെർസി, തുടങ്ങി മറ്റ് നിരവധി ആൻത്രോപോമോർഫിസ്ഡ് എഞ്ചിനുകൾ എന്നിവരുമായി സാങ്കൽപ്പിക ദ്വീപായ സോഡോറിൽ ഒരു ആൻത്രോപോമോർഫിസ്ഡ് ടാങ്ക് എഞ്ചിൻ ആയ തോമസിന്റെ സാഹസികത പിന്തുടരുന്നു. ഏറ്റവും മികച്ച ജോലികൾ വലുതും കൂടുതൽ സുബോധമുള്ളതുമായ എഞ്ചിനുകൾക്ക് വിട്ടുകൊടുക്കുന്നന്നതിലൂടെ തോമസ് പതിവായി പ്രശ്‌നങ്ങളിൽ അകപ്പെടുന്നു. എന്നാൽ ഒരു "യഥാർത്ഥ ഉപയോഗപ്രദമായ എഞ്ചിൻ" എന്ന നിലയിൽ ഒരിക്കലും ഉപേക്ഷിക്കുന്നില്ല.
ആദി ഗോദറേജ്
ഗോദറേജ് ഗ്രൂപ്പിന്റെ മേധാവിയും ഇന്ത്യൻ സ്കൂൾ ഓഫ് ബിസിനസ്സ് ചെയർമാനും ഇന്ത്യൻ വ്യവസായിയുമാണ് ആദി ഗോദറേജ്.2018 വരെ അദ്ദേഹത്തിന്റെ ആസ്തി 2.9 ബില്യൺ ഡോളറാണ്..<ref na
അവലംബം
വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:1942-ൽ ജനിച്ചവർ വർഗ്ഗം:ഏപ്രിൽ 3-ന് ജനിച്ചവർ വർഗ്ഗം:ഇന്ത്യൻ വ്യവസായികൾ വർഗ്ഗം:ഇന്ത്യൻ ശതകോടീശ്വരന്മാർ
എനിഗ്മചന്ന മഹാബലി
കേരളത്തിൽനിന്ന് കണ്ടെത്തിയ ഒരു ഭൂഗർഭ വരാൽ മത്സ്യയിനമാണ് എനിഗ്മചന്ന മഹാബലി. നാഷണൽ ബ്യൂറോ ഓഫ് ഫിഷ് ജനറ്റിക്‌സ് റിസോഴസസ് (എൻ.ബി.എഫ്.ജി.ആർ.) കൊച്ചി കേന്ദ്രത്തിലെ ഗവേഷകരാണ് ഈ ഇനത്തെ കണ്ടെത്തിയത്. ശുദ്ധജലത്തിൽ മാത്രമാണ് ഇവ വസിക്കുന്നത്.
ചുവന്നനിറത്തിൽ നീളമുള്ള ശരീരത്തോടുകൂടിയ ചെറിയ തരം മത്സ്യമാണ് ഇവ. ഏകദേശം 13 സെന്റീമീറ്റർ ആണ് ഇവയുടെ നീളം. തിരുവല്ല സ്വദേശി അരുൺ വിശ്വനാഥിന്റെ വീട്ടിലെ കിണറ്റിൽനിന്നാണ് ഇതിനെ ലഭിച്ചത്. ഭൂഗർഭ വരാൽ ഇനത്തിൽ ലോകത്ത് ഇതുവരെ കണ്ടെത്തിയ രണ്ടാമത്തെ ഇനം മത്സ്യമാണിതെന്നു ഗവേഷകർ പറയുന്നു. ഭൂമിക്കടിയിൽ താമസമാക്കിയതിനാലാണ് മഹാബലി എന്ന പേരു ചേർത്ത് ‘എനിഗ്‌മചന്ന മഹാബലി’ എന്നു പേരു നൽകിയത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ തദ്ദേശീയ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
തെൽമ പാറ്റൻ ലോ
തെൽമ അഡെലെ പാറ്റൻ ലോ (ജീവിതകാലം: ഡിസംബർ 30, 1900 - നവംബർ 12, 1968) ഒരു അമേരിക്കൻ വൈദ്യനായിരുന്നു. ടെക്സസിലെ ഹൂസ്റ്റണിലാണ് പാറ്റൻ ലോ വൈദ്യശാസ്ത്രം പരിശീലിച്ചത്. ആഫ്രിക്കൻ അമേരിക്കക്കാരുടെയും ഹൂസ്റ്റണിൽ താമസിക്കുന്ന ദരിദ്രരുടെയും ആരോഗ്യം മെച്ചപ്പെടുത്താൻ സഹായിക്കുന്നതിലാണ് അവൾ ശ്രദ്ധിച്ചിരുന്നത്. ഹാരിസ് കൗണ്ടി മെഡിക്കൽ സൊസൈറ്റിയിൽ പ്രവേശനം നേടിയ ആദ്യത്തെ ആഫ്രിക്കൻ അമേരിക്കൻ വനിതയായിരുന്നു അവർ.
ജീവിതരേഖ
1900 ഡിസംബർ 30-ന് അമേരിക്കൻ ഐക്യനാടുകളിലെ ടെക്‌സസിലെ ഹണ്ട്‌സ്‌വില്ലെയിലാണ് തെൽമ അഡെലെ പാറ്റൻ ലോ ജനിച്ചത്. പാറ്റൻ ലോയുടെ പിതാവ്, മേസൺ ബി. പാറ്റൻ അവളെ ഒരു ഫിസിഷ്യൻ ആകാൻ പ്രോത്സാഹിപ്പിച്ചു. അവളുടെ മാതാപിതാക്കളായ മേസണും പോളിനും ഹ്യൂസ്റ്റണിൽ കറുത്തവർഗ്ഗക്കാരുമായി ഇടപഴകിയിരുന്നതുകൂടാതെ അവളുടെ പിതാവ് NAACP എന്ന പൗരാവകാശ സംഘടനയുടെ ഹ്യൂസ്റ്റൺ ചാപ്റ്റർ സ്ഥാപിക്കുകയും ചെയ്തു. പാറ്റൻ ലോ കളർഡ് ഹൈസ്‌കൂളിൽ (പിന്നീട് ബുക്കർ ടി. വാഷിംഗ്ടൺ ഹൈസ്‌കൂൾ) വിദ്യാഭ്യാസം നടത്തുകയും, അവിടെ അവൾ 1917-ൽ ക്ലാസിലെ ഒന്നാം സ്ഥാനക്കാരിയായി ബിരുദം നേടുകയും ചെയ്തു. 1923-ൽ ഹോവാർഡ് യൂണിവേഴ്‌സിറ്റിയിൽ നിന്ന് മെഡിക്കൽ ബിരുദം നേടിയ അവർ, 1924-ൽ മെഡിക്കൽ ലൈസൻസും നേടി. ഹോവാർഡിൽ ആയിരിക്കുമ്പോൾ, ഡെൽറ്റ സിഗ്മ തീറ്റയുടെ ചാർട്ടർ മെമ്പറായിരുന്ന അവർ 1927-ൽ ഹൂസ്റ്റൺ ചാപ്റ്ററിന്റെ സഹസ്ഥാപകയും പ്രസിഡന്റുമായിരുന്നു.
1924-ൽ ഹൂസ്റ്റണിലെ ഓഡ് ഫെല്ലോസ് ടെമ്പിളിൽ പാറ്റൻ ലോ തന്റെ ആദ്യ പരിശീലനം ആരംഭിച്ചു. പാറ്റൻ ലോയുടെ രോഗികളിൽ പലരും നിർദ്ധനരായിരുന്നതിനാൽ അവൾ അവരെ പൊതു ക്ലിനിക്കുകളിൽവച്ചാണ് കണ്ടത്. പിന്നീട് പ്ലാൻഡ് പാരന്റ്ഹുഡ് ക്ലിനിക്കായി മാറിയ മാതൃ ആരോഗ്യ കേന്ദ്രത്തിലും അവർ ജോലി ചെയ്തു. അവളുടെ പ്രവൃത്തി പരിചയ കാലത്ത്, 1936-ൽ കോൺഗ്രസുകാരി ബാർബറ ജോർദാന്റെ ജനനത്തിന് പാറ്റൻ ലോ സഹായിച്ചു. 1940-കളിൽ, പാറ്റൻ ലോ അവളുടെ പരിശീലനം ഹൂസ്റ്റണിലെ നാലാം വാർഡിലേക്ക് മാറ്റി. കാതറിൻ ജെ. റോയെറ്റ് ഉൾപ്പെടെ നിരവധി ഫിസിഷ്യൻമാരുടെ ഉപദേശകയായും പാറ്റൻ ലോ പ്രവർത്തിച്ചിരുന്നു. ഹൂസ്റ്റണിലെ ആഫ്രിക്കൻ അമേരിക്കക്കാർക്ക് മെച്ചപ്പെട്ട ആരോഗ്യ സംരക്ഷണത്തിനായി അവർ പ്രവർത്തനം നടത്തി.
പ്രേമം (ചലച്ചിത്രം)
നിവിൻ പോളിയെ നായകനാക്കി അൽഫോൺസ് പുത്രൻ രചനയും സംവിധാനവും നിർവഹിച്ച മലയാള ചലച്ചിത്രമാണ് പ്രേമം. അൻവർ റഷീദ് നിർമ്മിച്ചിരിക്കുന്ന ഈ ചിത്രത്തിൽ പുതുമുഖങ്ങളായ സായി പല്ലവി, അനുപമ പരമേശ്വരൻ, മഡോണ സെബാസ്റ്റ്യൻ എന്നിവരാണു നായികമാർ. മണിയൻപിള്ള രാജു, രഞ്ജി പണിക്കർ, വിനയ് ഫോർട്ട് എന്നിവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു. 2015 മെയ് 29 നു തിയറ്ററുകളിലെത്തിയ ഈ ചിത്രം മികച്ച പ്രേക്ഷകപ്രീതിയും നിരൂപകപ്രശംസയും നേടി. . പ്രദർശനത്തിനെത്തി രണ്ടാഴ്ചയ്ക്കുള്ളിൽ തന്നെ 2015ൽ പുറത്തിറങ്ങിയതിൽ ഏറ്റവും വലിയ വിജയചിത്രമായി പ്രേമം മാറി .മലയാളത്തിലെ എക്കാലത്തെയും മികച്ച വിജയചിത്രങ്ങളിലൊന്നായ  പ്രേമത്തിന്റെ തെലുക് പതിപ്പ് 2016 ഒക്ടോബറിൽ പ്രദർശനത്തിനെത്തി.
സംഗീതം
പ്രേമത്തിന്റെ സംഗീതം നിർവഹിച്ചത് രാജേഷ്‌ മുരുകേശൻ ആണ്. . നേരം എന്ന ചിത്രത്തിന് ശേഷം രാജേഷ് സംഗീതം ചെയ്ത ചിത്രം ആണിതു. .
പുറത്തേക്കുള്ള കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:സൗബിൻ സാഹിർ അഭിനയിച്ച ചലച്ചിത്രങ്ങൾ
നരാഗൻസെറ്റ് ജനങ്ങൾ
ഐക്യനാടുകളിലെ റോഡ് ഐലൻറിൽ അധിവസിക്കുന്ന അൽഗോങ്കിയൻ തദ്ദേശീയ അമേരിക്കൻ ഇന്ത്യൻ വർഗ്ഗമാണ് നരാഗൻസെറ്റ് എന്നറിയപ്പെടുന്നത്. കാലങ്ങളായി ഇവർക്ക് സ്വന്തമായി ഭൂമിയില്ലായിരുന്നു. 1983 ൽ ഫെഡറൽ അംഗീകാരം ലഭിച്ച ശേഷം ഇവർ ഔദ്യോഗികമായി നാരാഗൻസെറ്റ് ഇന്ത്യൻ ട്രൈബ് ആഫ് റോഡി ഐലൻറ് എന്നറിയപ്പെടുന്നു.
അവലംബം
വർഗ്ഗം:അമേരിക്കയിലെ ആദിവാസികൾ വർഗ്ഗം:അമേരിക്കകളിലെ ജനവിഭാഗങ്ങൾ
നാരുവിളകൾ
അവലംബം
വർഗ്ഗം:സസ്യജാലം - പ്രയോജനം തിരിച്ച്
സ്പേസ് സ്യൂട്ട്
ബഹിരാകാശ ത്തിന്റെ കഠിനവും സങ്കീർണ്ണവുമായ പരിസ്ഥിതിയിൽ താപനില, മർദ്ദം, വികിരണങ്ങൾ, ശ്വാസോച്ഛാസം എന്നിവയെ ശാസ്ത്രീയമായി ക്രമപ്പെടുത്തുന്നതിനു സംവിധാനം ചെയ്യപ്പെട്ട വസ്ത്രമാണ്  സ്പേസ് സ്യൂട്ട്. ബഹിരാകാശ നിലയത്തിൽ സ്പേസ് സ്യൂട്ടുകൾ പലപ്പോഴും ഒരു മുൻകരുതൽ എന്ന നിലയിലല്ലാതെ, വിദഗ്ദ്ധ പ്രവർത്തനങ്ങൾ (ഇ.വി.എ- Extra Vehicular Activity), ബഹിരാകാശവാഹനത്തിനു പുറത്ത് നിർവ്വഹിയ്ക്കുന്നതിനും ഏകോപിപ്പിയ്ക്കുന്നതിനും സഹായിയ്ക്കുന്നു. ഓക്സിജൻ വിതരണവും ശരീരത്തിന്റെ സ്വാഭാവികപ്രവർത്തനങ്ങളും ബഹിരാകാശപരിസ്ഥിതിയിൽ പിഴവില്ലാതെ പ്രവർത്തിക്കുന്നതുവഴി യാത്രികനു തന്റെ ദൗത്യങ്ങൾ അനായാസമായി നിർവ്വഹിയ്ക്കുന്നതിനു ഇതുമൂലം കഴിയുന്നു.
പ്രവർത്തനങ്ങൾ
വിവിധതരം ഉദ്ദേശങ്ങൾക്കായി മൂന്ന് തരം സ്പേസ് സ്യൂട്ടുകൾ ഉപയോഗിയ്ക്കപ്പെടുന്നു.
1.ഐ.വി.എ (Intra Vehicular Activity)
2.ഇ.വി.എ (Extra Vehehicular Activity)
പേടകത്തിനു പുറത്തെ പര്യവേക്ഷണപ്രവർത്തനങ്ങൾക്ക് സംജ്ഞമാക്കിയിട്ടുള്ളവ.
3. ഐ.ഇ.വി.എ
ബഹിരാകാശ വാഹനത്തിനു അകത്തും പുറത്തും ഉപയോഗിയ്ക്കുന്നതിനു രൂപകല്പന ചെയ്തിട്ടുള്ളതാണിവ.
ബഹിരാകാശവാഹനത്തിനു അകത്തും പുറത്തും ഉപയോഗിക്കുന്നതിന് ഐ.ഇ.വി.എ സ്യൂട്ടുകൾ ഉപയോഗിക്കുന്നു.ജെമനി ജി 4 സി സ്യൂട്ട് ഒരു ഉദാഹരണമാണ്.പേടകത്തിനുപുറത്തെ അനിശ്ചിതത്വം നേരിടുന്നതിനു സഹായകരമാണിവ. ചെറുബഹിരാകാശ ശകലങ്ങളേയും,ധൂളിരൂപത്തിലുള്ള ഉൽക്കാ പ്രഹരത്തേയും ഇവ പ്രതിരോധിയ്ക്കും.
ബഹിരാകാശസഞ്ചാരികളെ പരിരക്ഷിക്കുന്നതു കൂടാതെ യാത്രികർക്കു ചലനാത്മകതയ്ക്കും സാധാരണ ശരീരപ്രവർത്തനങ്ങൾക്കും അവരെ ഈ സംവിധാനം സംജ്ഞമാക്കുന്നു.ആംസ്ട്രോങ് പരിധി ക്ക് മുകളിലുള്ള ഉയരമായ, ഏകദേശം 19,000 മീറ്റർ (62,000 അടി),ഉയരത്തിൽ ശരീര താപനിലയും മർദ്ദവും ക്രമീകരിയ്ക്കുന്നതിനുള്ള വസ്ത്രങ്ങൾ അത്യന്താപേക്ഷിതമാണ്. 1961 ൽ ​​യൂറി ഗഗാറിൻ ധരിച്ച സോവിയറ്റ് എസ്കെ -1 ആണ് മനുഷ്യൻ ധരിച്ച ആദ്യ സ്പേസ് സ്യൂട്ട്.
സൂര്യന്റെ സ്ഥാനത്തെ ആശ്രയിച്ച് താപനിലയും വികിരണവും  250 ° F (121 ° C) വരെ ഉയർന്നും  -387 ° F (-233 ° C) താഴുകയും ചെയ്യാം. അതിനാൽ, സ്പെയ്സ്യൂട്ടുകൾ ശരിയായ സുരക്ഷിതത്വവും, ആവശ്യമായ ഉഷ്മാവും പ്രദാനം ചെയ്യണം.
ബഹിരാകാശത്തിലെ മർദ്ദശൂന്യത  മനുഷ്യശരീരത്തിൽ നിരവധി രാസപ്രവർത്തനങ്ങൾക്ക് വഴിവയ്ക്കുന്നു. ഇത് വാതകങ്ങളും മറ്റു ശാരീരികപ്രക്രിയകളും ശരീരത്തിൽ ഉടലെടുക്കുന്നതിനും വികസിയ്ക്കുന്നതിനും കാരണമാകുന്നു. ശരീരത്തെ ഇത്തരം വിനാശകരമായ രാസപ്രക്രിയയെ അതിജീവിക്കുന്നതിനു, സ്ഥലത്തെ മർദ്ദത്തിനു വിപരീതമായി  സ്യൂട്ടിൽ ക്രമീകരണങ്ങൾ ഏർപ്പെടുത്തേണ്ടത് അത്യാന്താപേക്ഷിതമാണ്.
പ്രധാന ധർമ്മങ്ങൾ
യാത്രികൻ പേടകത്തിനു പുറത്താണെങ്കിൽ (EVA) അൾട്രാവയലറ്റ് വികിരണത്തിനെതിരെയുള്ള സംരക്ഷണം,കണികാ വികിരണത്തിനെതിരെയുള്ള സംരക്ഷണം,ബഹിരാകാശവാഹനത്തിന്റെ ഭ്രമണവുമായി ബന്ധപ്പെട്ട് ഡോക്ക്, റിലീസ്, കൂടാതെ അവയെ ബന്ധിപ്പിക്കൽ എന്നിവയ്ക്കുള്ള സംജ്ഞീകരണങ്ങൾ സ്പേസ് സ്യൂട്ടിൽ ക്രമീകരിച്ചിട്ടുണ്ടാകും.
സ്പെയ്സ്യൂട്ടിനു ഏറ്റവും ഉള്ളിലായി,  ദ്രാവകം ഒഴുകിനീങ്ങുന്ന പാകത്തിൽ ചെറിയ കുഴലുകൾ ചേർത്ത്  ഒരു ശീതീകരണ സംവിധാനമായി പ്രവർത്തിപ്പിയ്ക്കുന്ന അടിവസ്ത്രം   ധരിക്കുന്നു. സഞ്ചാരിയുടെ തല, കൈ, കാലുകൾ ഒഴികെ ശരീരം മുഴുവനും ആവരണം ചെയ്യുന്നതാണിത്.
രൂപകല്പന
80 ൽ ​​അധികം കമ്പനികൾ ഉൽപ്പാദിപ്പിച്ച വിവിധ തയ്യൽ നിർമ്മിത ഘടകങ്ങളിൽ നിന്ന് ഒരു ഇഎംയു സ്പെയ്സ്യൂട്ട് നിർമ്മിക്കപ്പെടുന്നു. എട്ട്     ഇഞ്ച് വാഷറുകൾ മുതൽ 30 ഇഞ്ച് നീളമുള്ള ജലം സംഭരിച്ച അറവരെ സ്യൂട്ട് ഭാഗങ്ങളായി വരും.
പ്രാഥമിക ജീവൻ രക്ഷാ സംവിധാനം(Primary Life-Support System (PLSS).
പി.എൽ.എസ്.എസ്-ഉപഘടകങ്ങൾ
സ്പേസ് സ്യൂട്ട് കമ്മ്യൂണിക്കേഷൻ സിസ്റ്റം
ഓക്സിജന്റെ വിതരണം, ഊഷ്മാവ്, താപനില, മർദ്ദം, തോതുകൾ സെൻസറുകൾ, ഇലക്ട്രിക്കൽ ഘടകങ്ങൾ എന്നിവയെക്കുറിച്ചുള്ള വിവരങ്ങൾ പത്തു വ്യത്യസ്ത ചാനലുകളിലേക്ക് കൈമാറുന്നു.കൂടാതെ പേടകത്തിലേയ്ക്കും.ഭൂമിയിലെ നിയന്ത്രണ സംവിധാനങ്ങളിലേയ്ക്കും വിവരങ്ങൾ യഥാസമയം കൈമാറ്റം ചെയ്യുന്നു. ഒരു സിൽവർ സിങ്ക് 17 വോൾട്ടുകളിൽ പ്രവർത്തിപ്പിക്കുന്ന റീചാർജബിൾ ബാറ്ററി, സ്യൂട്ടിലെ വൈദ്യുതി വിതരണത്തിനായി ഉപയോഗിക്കുന്നു.നെഞ്ച് ഭാഗത്ത് സ്യൂട്ടിൽ ഘടിപ്പിച്ചിരിയ്ക്കുന്ന ഡിസ്പ്ലേ യൂണിറ്റും നിയന്ത്രണ സംവിധാനങ്ങളും വഴി യാത്രികനു സ്യൂട്ടിന്റെ പ്രവർത്തനവും തൽസ്ഥിതിയും മനസ്സിലാക്കാം
ഡിസ്പ്ലേ ആൻഡ് കൺട്രോൾ മൊഡ്യൂൾ (DCM).
ചെറുതും, ക്രമരഹിതമായ ആകൃതിയിലുള്ളതുമായ ഒരു പെട്ടിയാണ് ഡിസ്പ്ലേ ആൻഡ് കൺട്രോൾ മൊഡ്യൂൾ (DCM). പലതരം സ്വിച്ചുകൾ, വാൽവ്, ഡിസ്പ്ലേകൾ എന്നിവകൂടാതെ ശീതീകരണ ദ്രാവകത്തിന്റെ വിതരണം, ആശയവിനിമയം, മോഡ് സെലക്ഷൻ,, മുന്നറിയിപ്പ് സംവിധാനങ്ങൾ ഇതിലടങ്ങിയിരിയ്ക്കുന്നു.
ഹെൽമറ്റ് (ശിരോകവചം)
ഇതിൽ മർദ്ദം ക്രമീകരിച്ചിരിയ്ക്കുന്നു, കഴുത്തിന്റെ ഭാഗത്ത് 25 സെ.മീറ്റർ വ്യാസമുള്ള വളയവും വെന്റിലേഷൻ സൗകര്യങ്ങൾ കൂടാതെ ദ്വിതീയ ഓക്സിജൻ ശേഖരം ഉപയോഗിക്കുന്നതിനു ഒരു ശുദ്ധീകരണ വാൽവും ഉണ്ട്.സൂര്യവികിരണങ്ങൾ നിന്നു സംരക്ഷിക്കുന്ന ഒരു കണ്ണാടി,ദാഹിയ്ക്കുമ്പോൾ ജലം വലിച്ചെടുത്ത് കുടിയ്ക്കുന്നതിനുള്ള കുഴൽ (In-suit Drink Bag (IDB),കാമറ,ടോർച്ച് എന്നിവയും ഘടിപ്പിച്ചിരിയ്ക്കുന്നു.ഹെൽമറ്റിന്റെ ഉള്ളിൽ യാത്രികനു തലയിൽ ഒരു നൈലോൺ കവചമുണ്ട്. അതിൽ ആശയവിനിമയത്തിനുള്ള എല്ലാ സംവിധാനങ്ങളും അടങ്ങിരിയ്ക്കുന്നു.
ലിക്വിഡ് കൂളിംഗ് & വെന്റിലേഷൻ ഗാർമെന്റ് (എൽസിവിജി)
സ്യൂട്ടിലെ 300 അടിയിലധികം നീളം ആക വരുന്ന പ്ലാസ്റ്റിക് കുഴലുകളിലൂടെ തണുത്ത വെള്ളം ഒഴുകുന്നു. സാധാരണഗതിയിൽ, ചുറ്റിലുമുള്ള ജലത്തിന്റെ താപനില 40-50 ° F (4.4-9.9 ° C)ആയി ക്രമീകരിച്ചിരിയ്ക്കുന്നു ഡിസ്പ്ലേ കണ്ട്രോൾ പാനലിൽ ഒരു വാൽവ് ഉപയോഗിച്ച് താപനില നിയന്ത്രിക്കാം. അടിയിൽ ധരിച്ചിരിയ്ക്കുന്ന വസ്ത്രങ്ങൾ(Spandex) ജലം നിറഞ്ഞുകഴിഞ്ഞാൽ 3.8 കി: ഗ്രാം വരെ ഭാരം വരും.ഓരോ വിരലിലും സൂക്ഷ്മ ബാറ്ററി-പവർ ഹീറ്ററുകൾ ഘടിപ്പിച്ചിട്ടുണ്ട്.
സന്ധികൾ, കാൽ മുട്ട്, അരക്കെട്ട് എന്നിവയെ സംരക്ഷിക്കുന്നതിനുള്ള സംവിധാനമാണ് താഴെഭാഗത്തുള്ളത്.യൂറിതെയ്ൻ പൂശിയ നൈലോൺ തുടങ്ങി അനേകം വസ്തുക്കൾ ഈ ഭാഗത്ത് നിർമ്മാണത്തിനുപയോഗിച്ചിരിയ്ക്കുന്നു.ചൂട് നിലനിർത്താനുള്ള സംവിധാനത്തിനായി ബൂട്ടിൽ പ്രത്യേക കവചിതമായ ഒരു അടപ്പ് ഉണ്ട്. മൂത്രത്തിന്റെ സംഭരണ ​​ഉപകരണവും സ്യൂട്ടിന്റെ താഴെ ഭാഗത്താണ്. പഴയ മാതൃകകൾക്ക് 950 മി.ലിറ്റർ ദ്രാവകങ്ങൾ വരെ ശേഖരിച്ച് വയ്ക്കാൻ കഴിഞ്ഞിരുന്നു. നിലവിൽ ഡിസ്പോസിബിൾ ഡയപ്പർ തരം വസ്ത്രങ്ങൾ ഉപയോഗിക്കുന്നു.
നിർമ്മാണം
സ്പെയ്സ്യൂട്ട് നിർമ്മിക്കുന്നതിന് നിരവധി അസംസ്കൃത വസ്തുക്കൾ ഉപയോഗിക്കുന്നു. വസ്ത്രത്തിൽ വിവിധ തരം സിന്തറ്റിക് പോളിമറു കളുടെ മിശ്രണമാണ് ഉപയോഗിയ്ക്കുക. നെലോൺ ട്രൈക്കോട്ട് കൊണ്ട് നിർമ്മിച്ചതാണ് ഏറ്റവും ഉള്ളിലുള്ള പാളി. സ്പാണ്ടെക്സ് എന്ന ഇലാസ്തിക സ്വഭാവമുള്ള മറ്റൊരു പാളിയും ഉണ്ട്.മർദ്ദം നേരിടുന്നതിനു യുറേതെയ്ൻ പൊതിഞ്ഞ നൈലോൺ കവചവും,ഡ്രാകോൺ എന്ന പോളിസ്റ്റർ ഘടകവും ഇതിൽ ഉപയോഗിയ്ക്കുന്നു. നിയോപ്രിൻ എന്ന മാർദ്ദവമുള്ള റബ്ബർ, അലുമിനിയം ചേർന്ന മൈലാർ, ഗോർട്ടെക്സ്, കെവ്ലാർ, നോമെക്സ് എന്നിവയാണ് നിർമ്മാണത്തിനുപയോഗിക്കുന്ന മറ്റ് സിന്തറ്റിക് വസ്തുക്കൾ.
സിന്തറ്റിക് നാരുകളോടുമപ്പുറം മറ്റ് അസംസ്കൃത വസ്തുക്കളും ചേർത്ത് രൂപകല്പ്നചെയ്യുന്ന സ്പേസ് സ്യൂട്ടിൽ ഫൈബർ ഗ്ലാസ് ഭാഗങ്ങളും ഉണ്ട്. ബഹിരാകാശനടത്തത്തിൽ ജലം ബാഷ്പീകരിക്കുന്നതും കാർബൺ ഡൈ ഓക്സൈഡും നീക്കം ചെയ്യുന്നതിനുള്ള ഫിൽട്ടർ ലിഥിയം ഹൈഡ്രോക്സൈഡ് ഉപയോഗിച്ച് നിർമ്മിച്ചിട്ടുള്ളതാണ്.
ഗുണനിലവാരം
ഉൽപാദന പ്രക്രിയയുടെ ഓരോ ഘട്ടത്തിലും ഗുണനിലവാരം അതീവ കർശനമായി പരിശോധിക്കുന്നുണ്ട് കൂടാതെ ബഹിരാകാശ സംഘടനകൾ സ്യൂട്ടിന്റെ ഏകോപനത്തിന്റെ അവസാന ഘട്ടത്തിൽ വിപുലമായ പരിശോധന നടത്തുന്നു. ഓരോ ഘടകത്തേയും കൃത്യമായ ഗുണനിലവാര പരീക്ഷണങ്ങൾക്ക് വിധേയമാക്കുകയും, ശൂന്യാകാശത്തിൽ അവ കൃത്യമായി പ്രവർത്തിക്കുന്നമെന്നും ബഹിരാകാശയാത്രികനു പൂർണ്ണമായ സുരക്ഷ  പ്രദാനം ചെയ്യുന്നതിനു പ്രാപ്തമാണെന്നും സാക്ഷ്യപ്പെടുത്തുന്നു.
ബെർക്കുറ്റ്
ഒരു പരിഷ്കൃത SK-1 സ്യൂട്ടായ ബർക്കുറ്റിന് 45 മിനിറ്റ് നേരത്തേക്കുള്ള ഓക്സിജൻ വാഹകശേഷിയുണ്ട്.മെറ്റൽ ബാഗ്പാക്ക് ഉൾപ്പെട്ട ഇതിനു 91  പൗണ്ട് ഭാരമുണ്ട്.
ക്രിചറ്റ് -94
ചാന്ദ്രദൗത്യത്തിനായി രൂപകൽപ്പന ചെയ്തിരുന്നു(റദ്ദാക്കി)
സ്റ്റ്രിഷ്
ബുറാൻ ഷട്ടി ലിനുവേണ്ടി വികസിപ്പിച്ച സ്പേസ് സ്യൂട്ട്.
സോകോൾ
സോകോൾ പരമ്പരയിലെ സോകോൾ-കെ, സോയുസ് 12 ൽ ആദ്യമായി ഉപയോഗിച്ചു,(1973) സോകോൾ-കെ ഒരു അടിയന്തര സാഹചര്യത്തിൽ രക്ഷയ്ക്കുള്ളതാണ്  ബഹിരാകാശനടത്തം പോലെയുള്ള ബഹിർ പേടക  പ്രവർത്തികൾക്കായി ഉപയോഗിക്കുന്നില്ല.
ഓർലാൻ
റഷ്യ യുടെ നിലവിലുള്ള എ.വി.എ സ്യൂട്ടാണ്. ഓർലാൻ സ്പേസ് സ്യൂട്ട് നിരവധി മാതൃകകളിലായി രൂപകല്പനചെയ്തിട്ടുണ്ട്. ഒർലാൻ ഡി, ഓർലാൻ ഡിഎം, ഓർലാൻ ഡി.എം.എ, ഓർലാൻ എം എന്ന പേരുകളിലും ഒർലാൻ-ജി.എൻ, ഓർലാൻ-ടി, ഒർലാൻ-വി എന്നിവ പരിശീലനത്തിനുള്ളവയുമാണ്.ഒർലാൻ-ഡി സ്യൂട്ട് റഷ്യൻ ഓർലാൻ പരമ്പരയിൽ ആദ്യത്തേതാണ്. 1977 ൽ സോയൂസ് 26 ദൗത്യത്തിൽ ആദ്യമായി ഉപയോഗിച്ചു. പിന്നീട് ഒർലാൻ എം.കെ 2009 ൽ വികസിപ്പിച്ചെടുത്തു.
ഓർലാൻ-എം.കെ
എൻ.പി.പി സ്വേസ്ദ നിർമ്മിച്ച മാതൃകയാണ് ഓർലാൻ-എം കെ. 2009-2017 മുതൽ ഉപയോഗിച്ചു. എക്സ്ട്രാ വെഹികുലാർ പ്രവർത്തനത്തിനുള്ള ഈ മാതൃകയ്ക്ക് 120 കി.ഗ്രാം (260 lb) തൂക്കമുണ്ട്.മർദ്ദം: 400 hPa (5.8 psi)പ്രൈമറി ലൈഫ് സപ്പോർട്ട് 7 മണിക്കൂറും ആണ്.
ജെമിനി സ്പേസ് സ്യൂട്ട്സ് (1965-1966)
മൂന്ന് പ്രധാന വകഭേദങ്ങൾ ഉണ്ട്. ജി -3 സി G- 4 സി ,G-5 സി.ജെമിനി ദൗത്യങ്ങൾക്ക് നിർമ്മിച്ച ഈ സ്യൂട്ടിൽ ബഹിരാകാശവാഹനത്തിനു പുറത്തേക്ക് നടക്കുന്നതിനുള്ള സ്വയംസംജ്ഞീകരണങ്ങൾ ഇല്ലായിരുന്നു.ഒരു പൈപ്പുവഴി പേടകവുമായി ബന്ധപ്പെടുത്തുകയാണ് ചെയ്തത്. അഗ്നി-പ്രതിരോധശേഷിയുള്ള വസ്തുക്കളായ നൈലോണിന്റെയും നോമെക്സിന്റെയും ആറു പാളികളാണ്.G-5 സി രണ്ടു ആഴ്ചത്തേയ്ക്ക് മനുഷ്യനു തങ്ങുവാൻ കഴിയുമെന്ന് തെളിയിച്ച ദൗത്യമാണ്.ഫ്രാങ്ക് ബോർമൻ 1965 ൽ ഉപയോഗിച്ചു.ഡേവിഡ് ക്ലാർക്ക് കമ്പനിയാണ് ഇത് നിർമ്മിച്ചത്. ഗ്രാസ്ഹോപ്പർ എന്ന വിളിപ്പേരുണ്ടായിരുന്നു.
A4-H- പ്രോട്ടോടൈപ്പ്
ഹാമിൽട്ടൺ സ്റ്റാൻഡേർഡ് നിർമ്മിച്ച ഈ സ്യൂട്ട്, അപ്പോളോ പരിശീലന ആവശ്യങ്ങൾക്കായാണ് രൂപകൽപ്പന ചെയ്തത്.
അപ്പോളോ ബ്ളോക്ക് ഐ1 1 സി സ്യൂട്ട് (1966-1967)
ജെമിനി സ്യൂട്ടിന്റെ രൂപാന്തരം.
അപ്പോളോ A7-L,അപ്പോളോ 11 / സ്കൈലാബ് EVA
ചാന്ദ്ര ദൗത്യത്തിനു തയ്യാർ ചെയ്തത്.ചന്ദ്രനിൽ നടന്ന ആദ്യത്തെ മനുഷ്യനായ നീൽ ആംസ്ട്രോങ് ഉപയോഗിച്ചിരുന്ന സ്പെയ്സ്യൂട്ട് ആണ് ഇത്. ബഹിരാകാശവാഹനത്തിനകത്തും പുറത്തും ഉപയോഗിക്കാൻ തക്ക രീതിയിൽ ഇത് രൂപകൽപ്പന ചെയ്തിരുന്നു. 115 മണിക്കൂറോളം ധരിക്കാം.നിലവിൽ 140 കി.ഗ്രാം തൂക്കമുണ്ട്.
ഷട്ടിൽ ഇജക്ഷൻ സ്യൂട്ട്
സ്പേസ്ഷട്ടിൽ ദൗത്യങ്ങൾക്ക് തയ്യാർ ചെയ്തത്. എസ്.റ്റി.എസ് -1 ൽ ആദ്യമായി ഈ സ്യൂട്ട് ഉപയോഗിച്ചു .എസ്.റ്റി.എസ്-4 (1982 ) ലും ഈ സ്യൂട്ട് ഉപയോഗിയ്ക്കപ്പെട്ടു.24.4 കിലോമീറ്റർ ഉയരത്തിൽ വരെ ഇത് അടിയന്തര സാഹചര്യത്തിൽ പുറത്തുകടക്കുന്നതിനു സഹായിയ്ക്കും.വിക്ഷേപണം, തിരിച്ചിറങ്ങൽ എന്നിവയ്ക്കായി പ്രത്യേകമായി ഉപയോഗിച്ചിരുന്നു. ഒരു ഹെൽമറ്റ്, പാരച്യൂട്ട് പായ്ക്ക്, ലൈഫ് റാഫ്റ്റ്, ലൈഫ് പ്രീസർവർ യൂണിറ്റ് ഇതിൽ അടങ്ങിയിരിയ്ക്കുന്നു.
അഡ്വാൻസ്ഡ് ക്രൂ എസ്കേപ്പ് സ്യൂട്ട്
(1994 ൽ ആരംഭിച്ച സ്പേസ് ഷട്ടിൽ ദൗത്യങ്ങൾ)
എക്സ്ട്രാ വെഹികുലാർ മൊബിലിറ്റി യൂണിറ്റ് (ഇ.വി.എം.യു)
സ്പെയ്സ് ഷട്ടിൽ, ഇന്റർനാഷണൽ സ്പേസ് സ്റ്റേഷൻ (ഐഎസ്എസ്) എന്നിവയിൽ ഉപയോഗിച്ച തരം.സംരക്ഷണം,ചലനാത്മകത, ജീവൻ രക്ഷാ സംവിധാനങ്ങൾ, ആശയവിനിമയങ്ങൾ എന്നിവയ്ക്കായി സംവിധാനം ചെയ്ത് 1982 മുതൽ ഉപയോഗിച്ചു വന്നു.റഷ്യൻ ഒർലാൻ ഇവിഎ സ്യൂട്ടിനെപ്പോലെ രൂപകല്പ്ന ചെയ്ത ഇത് 2011 ലെ ഷട്ടിൽ സഞ്ചാരത്തിന്റെ അവസാനം വരെ ഉപയോഗത്തിലുണ്ടായിരുന്നു.
ഷുഗ്വാങ് സ്പേസ് സ്യൂട്ട്
1967-ൽ പദ്ധതിയായ 714 ദൗത്യത്തിനു (റദ്ദാക്കി) ചൈന വികസിപ്പിച്ച ആദ്യ തലമുറ ഇ.വി.എ സ്പേസ് സ്യൂട്ട്.
പ്രോജക്റ്റ് 863 സ്പേസ് സ്യൂട്ട്
രണ്ടാം തലമുറ ചൈനീസ് ഇ.വി.എ ആണിത്.
ഷെൻഷു IVA
ഷെൻഷു 5 ദൗത്യത്തിൽ 2003 ഒക്ടോബറിൽ ആദ്യമായി ഉപയോഗിച്ചു. പേടകത്തിനു പുറത്തെ പ്രവർത്തനങ്ങൾക്ക് ഉപയുക്തമല്ല.
ഇറക്കുമതി ചെയ്ത റഷ്യൻ ഓർലാൻ-എം മാതൃക സ്പേസ് സ്യൂട്ട്
ഷെൻഷു 7 ൽ ഉപയോഗിച്ചു.
ഫൈഷ്യൻ(ഇവിഎ )
അമേരിക്കൻ ഡോളർ 4.4 ദശലക്ഷം ചെലവിട്ടു നിർമ്മിച്ച ഈ സ്യൂട്ടിന്റെ മാൻഡറിൻ ഭാഷയിലെ അർത്ഥം  "പറക്കുന്ന"എന്നും "ആകാശം" എന്നുമാണ്.(Fēi tiān)120 കിലോഗ്രാം (260 പൗണ്ട്) ഭാരം വരും. ഈ സ്പേസ് സ്യൂട്ട് ചൈന തദ്ദേശീയമായി വികസിപ്പിച്ചെടുത്തതാണ്.ഷെൻഷു 7 ദൗത്യത്തിൽ  (സെപ്റ്റംബർ. 2008)ഉപയോഗിച്ചു. 2008 സെപ്തംബർ 27 ന് ചൈനയുടെ ആദ്യത്തെ ഇ.വി.എ ആണ്. ഷയ് ഷിഗാങ് ഇത് ധരിച്ച് ബഹിർപേടക പര്യവേക്ഷണപ്രവർത്തനത്തിൽ ഏർപ്പെട്ടു.
ചൈനീസ് ബഹിരാകാശ ഗവേഷകനായ ലിയു ഗ്വോനിങിന്റെ അഭിപ്രായത്തിൽ ഓർലാൻ സാങ്കേതികവിദ്യയുമായി ഫൈഷ്യനു പ്രകടമായ വ്യത്യാസമുണ്ട്. ഫൈഷ്യന്റെ രൂപകൽപ്പനയിൽ ഡിജിറ്റൽ സാങ്കേതികവിദ്യപ്രകടമാണ്. 1970 കളിലെ 80 കളിൽ രൂപകൽപ്പന ചെയ്ത ഓർലാൻ -എം ഡിജിറ്റൽ സാങ്കേതിവകവിദ്യയുടെ അഭാവം ഉണ്ട്.(സിഡിഎംഎ) ടെക്നോളജി ഫൈഷ്യനിൽ ആശയവിനിമയ സംവിധാനത്തിൽ ഉപയോഗപ്പെടുത്തിയപ്പോൾ, റഷ്യൻ സംവിധാനത്തിൽ ഹ്രസ്വ-തരംഗം(Short Wave) ആണ് അടിസ്ഥാനമാക്കിയത്. റഷ്യൻ പതിപ്പിനേക്കാൾ മൃദുവും ആയാസരഹിതവുമായ കൈ-കാൽമുട്ട് സന്ധികളുടെ ചലനം ഫൈഷ്യന്റെ പ്രത്യേകതയാണ്.
ഫ്രാങ്ക്ലന്റ് ഗ്രൂപ്പ് ദേശീയോദ്യാനം
ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്ത ദേശീയോദ്യാനമാണ് ഫ്രാങ്ക്ലന്റ് ഗ്രൂപ്പ് ദേശീയോദ്യാനം. ബ്രിസ്ബേനിൽ നിന്നും വടക്കു-പടിഞ്ഞാറായി 1353 കിലോമീറ്റർ അകലെയാണിത്. ഹൈ, നോർമാൻബി, മേബൽ, റൗണ്ട്, റസ്സൽ എന്നിവയാണ് ഫ്രാങ്ക്ലന്റ് ഗ്രൂപ്പിൽ ഉൾപ്പെട്ട ഭൂഖണ്ഡത്തിന്റെ ഭാഗമായ അഞ്ച് ദ്വീപുകൾ. തീരത്തു നിന്നും 10 കിലോമീറ്റർ അകലെയാണ് ഭൂഖണ്ഡത്തിലെ കയൺസിൽ നിന്നും 45 കിലോമീറ്റർ തെക്കു-കിഴക്കായാണിവയുടെ സ്ഥാനം. ആദിവാസികളായ മാൻഡിങ്ഗൽബേ യിഡിജി, ഗുൻഗൻഡ്ജി എന്നിവരുടെ പരമ്പരാഗതമായ വാസസ്ഥാനമാണിത്.
സ്പേസ് സ്യൂട്ട്
അവലംബം
വർഗ്ഗം:ബഹിരാകാശം
ഫ്രാങ്ക്ലന്റ് ഗ്രൂപ്പ് ദേശീയോദ്യാനം
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ലൂയി ബ്ലാങ്ക്
ഫ്രാൻസിലെ ഒരു രാഷ്ട്രീയക്കാരനും ചരിത്രകാരനുമായിരുന്നു ലൂയി ബ്ലാങ്ക് എന്ന പേരിലറിയപ്പെടുന്ന ലൂയി ജീൻ ജോസഫ് ചാൾസ് ബ്ലാങ്ക് (മാഡ്രിഡ് 1811 ഒക്റ്റോബർ 29 – 1882 ഡിസംബർ 6 കാൻ). പരിഷ്കാരങ്ങളെ പിന്തുണച്ച സോഷ്യലിസ്റ്റ് ആയിരുന്ന ഇദ്ദേഹം നഗരങ്ങളിലെ പാവപ്പെട്ടവർക്ക് ജോലി ഉറപ്പുവരുത്താനായി സഹകരണ സ്ഥാപനങ്ങൾ രൂപീകരിക്കണെമെന്ന് ആവശ്യപ്പെട്ടിരുന്നു.
അവലംബം
വർഗ്ഗം:1811-ൽ ജനിച്ചവർ വർഗ്ഗം:1882-ൽ മരിച്ചവർ വർഗ്ഗം:ചരിത്രകാരന്മാർ വർഗ്ഗം:രാഷ്ട്രീയപ്രവർത്തകർ വർഗ്ഗം:ഫ്രാൻസ്
വയസ്കര ആര്യനാരായണൻ മൂസ്സ്
അവലംബം
വർഗ്ഗം:ആട്ടക്കഥാകൃത്തുക്കൾ
വിന്നീ ബ്യാന്നൈമ
ഉഗാണ്ടയിൽ ജനിച്ച ഒരു വൈമാനിക എഞ്ചിനീയറും, രാഷ്ട്രീയക്കാരിയും ഡിപ്ലോമാറ്റുമാണ് വിനിഫ്രഡ് ബ്യാന്നൈമ (Winifred Byanyima). (ജനനം 13 ജനുവരി 1959). 2013 മെയ് മുതൽ ഓക്സ്‌ഫാം ഇന്റർനാഷണലിന്റെ മേധാവിയാണ് ഇവർ. .
പുറത്തേക്കുള്ള കണ്ണികൾ
വർഗ്ഗം:1959-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
എനിഗ്മചന്ന
കേരളത്തിൽ മാത്രം കാണപ്പെടുന്ന ഭൂഗർഭ വരാൽ ഇനങ്ങളുടെ ജനുസ്സാണ് എനിഗ്മചന്ന - Aenigmachanna. 2 ഇനങ്ങളാണ് ഇതിലുള്ളത്.
ദുർഗ്ഗ മല്ല
ഇന്ത്യൻ നാഷണൽ ആർമിയിലെ (ഐഎൻഎ) ഖാസ് വംശീയ വിഭാഗമായ ഇന്ത്യൻ ഗൂർഖയിൽ നിന്നുള്ള ഇന്ത്യൻ സ്വാതന്ത്ര്യ സമരത്തിനായി ജീവൻ ബലിയർപ്പിച്ച ആദ്യത്തെ ഗൂർഖ സൈനികനായിരുന്നു മേജർ ദുർഗ്ഗ മല്ല.
1913 ജൂലൈയിൽ ഡെറാഡൂണിനടുത്തുള്ള ഡോയിവാലയിൽ ഇന്ത്യൻ ഗൂർഖകളിലെ ഖാസ് തകുരി/ഛേത്രി കുടുംബത്തിലാണ് മല്ല ജനിച്ചത്. എൻബി സബ് ഗംഗ മല്ലയുടെ മൂത്ത മകനായിരുന്നു അദ്ദേഹം. 1930 -ൽ, മഹാത്മാ ഗാന്ധി ദണ്ഡി മാർച്ച് വഴി സ്വാതന്ത്ര്യത്തിനായി രാജ്യത്തെ നയിച്ചപ്പോൾ, മല്ല ഒൻപതാം ക്ലാസ്സിലെ വിദ്യാർത്ഥിയായിരുന്നു. ചെറുപ്പമായിരുന്നെങ്കിലും, ബ്രിട്ടീഷുകാർക്കെതിരെ പരസ്യമായി പൊട്ടിത്തെറിച്ചതിലൂടെ അദ്ദേഹം എല്ലാവരുടെയും ശ്രദ്ധ പിടിച്ചുപറ്റി. 1931 ൽ, അദ്ദേഹത്തിന് 18 വയസ്സുള്ളപ്പോൾ അദ്ദേഹം ധർമ്മശാലയിലേക്ക് മാറി. 2/1 ഗോർഖ റൈഫിൾസിൽ ചേർന്നു. അദ്ദേഹത്തിന്റെ ദേശസ്നേഹം അദ്ദേഹത്തെ നേതാജി സുഭാഷ് ചന്ദ്രബോസിന്റെ ഇന്ത്യൻ നാഷണൽ ആർമിയിലേക്ക് അടുപ്പിച്ചു.
1942 ൽ മല്ല ഐഎൻഎയിൽ ചേർന്നു. ഡ്യൂട്ടിയോടുള്ള അദ്ദേഹത്തിന്റെ ഭക്തിയും മറ്റ് വൈദഗ്ധ്യങ്ങളും അദ്ദേഹത്തെ ഐ‌എൻ‌എയിലെ മേജർ പദവിയിലേക്ക് ഉയർത്തി. കൂടാതെ ഐ‌എൻ‌എയുടെ രഹസ്യാന്വേഷണ വിഭാഗത്തിൽ പ്രവർത്തിക്കാൻ അദ്ദേഹത്തോട് ആവശ്യപ്പെട്ടു. ശത്രു ക്യാമ്പുകളെ കുറിച്ചുള്ള വിവരങ്ങൾ ശേഖരിക്കുമ്പോൾ, 1944 മാർച്ച് 27 ന് കൊഹിമയിൽ വച്ച് അദ്ദേഹത്തെ പിടികൂടി. ന്യൂഡൽഹിയിലെ ചെങ്കോട്ടയിലെ വിചാരണ കോടതി അദ്ദേഹത്തിന് വധശിക്ഷ വിധിച്ചു. എന്നിരുന്നാലും, ഒടുവിൽ വധശിക്ഷ നടപ്പാക്കുന്നതിന് മുമ്പ് മേജർ ദുർഗ്ഗാ മല്ലയെ രാജ്യദ്രോഹം സമ്മതിക്കാൻ അധികാരികൾ നിർബന്ധിച്ചു. ഭാര്യയെ ജയിൽ സെല്ലിലേക്ക് കൊണ്ടുവന്നെങ്കിലും മല്ല സമ്മർദ്ദത്തിന് വഴങ്ങിയില്ല.
""ഞാൻ അർപ്പിക്കുന്ന യാഗം വെറുതെയാകില്ല. ഇന്ത്യ സ്വതന്ത്രമാകും. എനിക്ക് ആത്മവിശ്വാസമുണ്ട്. ഇത് സമയത്തിന്റെ കാര്യം മാത്രമാണ്, ശാരദ! വിഷമിക്കേണ്ട, കോടിക്കണക്കിന് ഹിന്ദുസ്ഥാനികൾ നിങ്ങളോടൊപ്പമുണ്ട്, "മല്ല ഭാര്യയോട് പറഞ്ഞു. അതായിരുന്നു ഭാര്യയോടുള്ള അവസാന വാക്കുകൾ."
ഹിമാചൽ പ്രദേശിലെ ധർമ്മശാലയിലെ ശ്യാം നഗറിലെ ശാരദ മല്ലയെ 1941 ൽ മല്ല വിവാഹം കഴിച്ചു. വിവാഹത്തിന് മൂന്ന് ദിവസത്തിന് ശേഷം മല്ലയെ ആസ്ഥാനത്തേക്ക് തിരിച്ചുവിളിക്കുകയും വിദേശത്തേക്ക് പോകാൻ നിർദ്ദേശിക്കുകയും ചെയ്തു. ഡൽഹി ജില്ലാ ജയിലിൽ തൂക്കിലേറ്റുന്നതിന് മുമ്പ് മാത്രമാണ് അദ്ദേഹം ഭാര്യയെ കണ്ടത്. 1944-ൽ മേജർ ദുർഗ്ഗ മല്ലയെ തൂക്കുമരത്തിലേക്ക് അയച്ചു.
ഇന്ത്യൻ ഗൂർഖകളുടെ ദേശീയ സംഘടനയായ ഭാരതീയ ഗൂർഖ പരിസംഗം സംഭാവന ചെയ്ത പ്രതിമ മല്ലയെ ബഹുമാനിക്കാൻ 2004 ൽ പ്രധാനമന്ത്രി മൻമോഹൻ സിംഗ് പാർലമെന്റ് മന്ദിര സമുച്ചയത്തിൽ അനാച്ഛാദനം ചെയ്തു. ആഗസ്റ്റ് 25, അദ്ദേഹത്തെ തൂക്കിക്കൊന്ന ദിവസം ബലിദാൻ ദിവസ് അഥവാ രക്തസാക്ഷി ദിനമായി ഇന്ത്യയിലുടനീളമുള്ള ഗൂർഖകൾ ആചരിക്കുന്നു.
അവലംബം
വർഗ്ഗം:1913-ൽ ജനിച്ചവർ വർഗ്ഗം:1944-ൽ മരിച്ചവർ വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
ലീഡ്സ്
ഇംഗ്ലണ്ടിലെ വെസ്റ്റ് യോർക്ക്ഷെയർ കൗണ്ടിയിലെ ഒരു നഗരമാണ് ലീഡ്സ് Leeds അഞ്ചാം നൂറ്റാണ്ടിൽ എൽമെറ്റ് രാജ്യത്തിലെ ഒരു കാട്ടുപ്രദേശമായിരുന്ന ഈ സ്ഥലം പതിനേഴും പതിനെട്ടും നൂറ്റാണ്ടുകളിൽ കമ്പിളിനിർമ്മാണത്തിന്റെയും വിപണനത്തിന്റേയും പ്രധാനകേന്ദ്രമായിരുന്നു. പിന്നീട് വ്യവസായ വിപ്ലവകാലത്തിൽ പ്രധാന മിൽ നഗരമായിത്തീർന്ന ഇവിടെ കമ്പിളിക്കുപുറമേ എഞ്ചിനീയറിങ്, ഫൗണ്ടറി, പ്രിന്റിങ്ങ് വ്യവസായങ്ങളും അഭിവൃദ്ധി പ്രാപിച്ചു ഇംഗ്ലണ്ടിൽ ലണ്ടനു പുറത്തുള്ള ഏറ്റവും തിരക്കുപിടിച്ച മൂന്നാമത്തെ റെയിൽവേ സ്റ്റേഷനും യാത്രക്കാരുടെ എണ്ണത്തിൽ പതിനാറാമത്തെ വിമാനത്താവളവുമാണ്.
അവലംബം
വർഗ്ഗം:ഇംഗ്ലണ്ടിലെ നഗരങ്ങൾ
നോർതേൺ റിവർ ടെറാപിൻ
നദികളിൽ കാണപ്പെടുന്ന അപൂർവ ഇനം ആമകൾ ആണ് ടെറാപിനുകൾ. നോർതേൺ റിവർ ടെറാപിൻ അത്തരത്തിൽ ഉള്ള ആമയാണ്. ഏഷ്യയിലെ ഏറ്റവും വലിയ ശുദ്ധജല ആമകളിൽ ഒന്നാണ് ഇത്. ഗുരുതരമായ വംശനാശ ഭീഷണി നേരിടുന്ന ഇവ ഇന്ന് ലോകത്തിൽ ഏതാണ്ട് രണ്ടായിരത്തോളം മാത്രമേ അവശേഷിക്കുന്നുള്ളൂ.
വിവരണം
ഇതിന്റെ പുറന്തോട് താരതമ്യേന പരന്നതാണ്. നട്ടെല്ലിന്റെ അവസാനമായി കാണുന്ന ചെറിയ വളർച്ച വലുതാകുമ്പോൾ അപ്രത്യക്ഷമാകുന്നു. പുറന്തോട് ഒലീവ്-ബ്രൌൺ നിറത്തിലാണ്. ഉദരം മഞ്ഞ നിറത്തിലുള്ളതും. ഇണ ചേരുന്ന സമയങ്ങളിൽ ആൺ ആമകളുടെ കഴുത്തിനു സമീപം ചുവന്ന നിറങ്ങൾ കാണാം. ഈ സമയങ്ങളിൽ പെൺ ആമകളുടെ കണ്ണിലെ കൃഷ്ണമണിക്ക് തവിട്ടും ആൺ ആമകളുടെത്തിനു മഞ്ഞ കലർന്ന വെള്ളയും നിറം ആയിരിക്കും. സുന്ദർബനിലെ ടെറാപിനുകൾക്ക് കഴുത്തിലും മുൻകാലുകളിലും ചുവന്ന നിറം കാണാം. ഇവയെ പ്രത്യേക സ്പീഷീസ് ആയി കണക്കാക്കുന്നു. പൊതുവേ 40 cm. ആണ് ഇവയുടെ പുറന്തോടിന്റെ നീളം. ഏറ്റവും വലിയവയ്ക്ക് 60 cm വരെ നീളം ഉണ്ടാകുന്നു. ഇവയ്ക്ക് 18 kg വരെ ശരാശരി ഭാരം ഉണ്ടാകുന്നു.
തദ്ദേശീയമായ പേരുകൾ
ബംഗാളി : মুখপোড়া কাইট্টা മുഖ്പോഡ കൈത്ത (Mukhpoda kaitta), কেটো কচ্ছপ, বোদো কাইট্টা, বাটাগুর কাইট্টা, কালো-মাথা কাইট্টা, মুখপোড়া কাছিম।
ഇംഗ്ലീഷ് :Asian river terrapin Batagur, Common batagur, Four-toed terrapin, Giant river terrapin, Giant river turtle, Mangrove terrapin, Northern river terrapin, and River terrapin,
ആവാസം
ബംഗ്ലാദേശിൽ സുന്ദർബൻ, കംബോഡിയ,ഇന്ത്യയിൽ പശ്ചിമ ബംഗാൾ , ഒറീസ്സ , ഇന്തോനേഷ്യ,മലേഷ്യ എന്നീ രാജ്യങ്ങളിൽ ഇവ  കാണപ്പെടുന്നു. മ്യാന്മാർ,സിംഗപ്പൂർ,തായ്‌ലാന്റ്,വിയറ്റ്നാം എന്നീ രാജ്യങ്ങളിൽ ഇവയ്ക്ക് വംശനാശം സംഭവിച്ചു. ശുദ്ധജല കായലുകളിലും ചതുപ്പുകളിലും ഇവ കാണപ്പെടുന്നു. നദികളുടെ അഴിമുഖങ്ങളിലും ഇവയെ കാണാം. അഴിമുഖങ്ങളിൽ ആണ് ഇവയെ ഇണചേരുന്നതായി കണ്ടിട്ടുള്ളത്. അവിടെ തന്നെ ഇവ മുട്ടകൾ ഇടുന്നു. കാലാവസ്ഥയ്ക്ക് അനുസരിച്ചു ഇവ 50 - 60 മൈലുകൾ വരെ സഞ്ചരിക്കാറുണ്ട്.
ആഹാരം
ഇവ മിശ്രഭോജികളാണ്. ജലാശയങ്ങൾക്ക് സമീപമുള്ള ചെടികളെയും ചെറു ജലജീവികളെയും ഇവ ഭക്ഷിക്കുന്നു.
വംശനാശ ഭീഷണികൾ
ഇവ ഏറ്റവും കൂടുതൽ വംശനാശ ഭീഷണി നേരിടുന്നത് മനുഷ്യരിൽ നിന്നാണ്. ഇവയുടെ മുട്ടകൾ ഭക്ഷ്യയോഗ്യമായതിനാൽ കുറച്ച് കാലം മുന്പ് വരെ ഇവ കൽക്കട്ടയിൽ നിന്നും ഇന്ത്യയുടെ വിവിധ ഭാഗങ്ങളിലേക്ക് കയറ്റിഅയച്ചിരുന്നു. ബംഗാളി ഹിന്ദുക്കൾ ഇവയെ മികച്ച ഭക്ഷ്യവിഭവം ആയി കണക്കാക്കുന്നു.
സംരക്ഷണ ശ്രമങ്ങൾ
ബംഗ്ലാദേശിലെ ഗാസിപൂരിൽ ഉള്ള വാവൽ നാഷണൽ പാർക്കിൽ ഇവയ്ക്ക് മുട്ടയിടാൻ വേണ്ട സ്ഥലങ്ങൾ സംരക്ഷിക്കുന്നുണ്ട്. സുന്ദർബൻ ദേശീയോദ്യാനത്തിലും ഇവയെ സംരക്ഷിച്ചു വരുന്നുണ്ട്.
അവലംബം
വർഗ്ഗം:ആമകൾ
ലോക ആനദിനം
ലോകത്തെ ആനകളുടെ സംരക്ഷണത്തിനും പരിപാലനത്തിനുമായി സമർപ്പിച്ചിരിക്കുന്ന ഓഗസ്റ്റ് 12 ന് നടക്കുന്ന അന്താരാഷ്ട്ര വാർഷിക പരിപാടിയാണ് ലോക ആനദിനം. 2011-ൽ കനേഡിയൻ ചലച്ചിത്ര നിർമാതാക്കളായ പട്രീഷ്യ സിംസ്, കാനസ്വെസ്റ്റ് പിക്ചേഴ്സിന്റെ മൈക്കൽ ക്ലാർക്ക്, തായ്‌ലാൻഡിലെ എലിഫന്റ് റീഇൻട്രഡക്ഷൻ ഫൗണ്ടേഷൻ സെക്രട്ടറി ജനറൽ കെ.എസ്. ദർദരാനന്ദ എന്നിവർ ചേർന്ന് ആവിഷ്കരിച്ചതാണ് ലോക ആനദിനം. ആനകളുടെ ദുരവസ്ഥ ശ്രദ്ധയിൽപ്പെടുത്തുന്നതിനായി 2012 ഓഗസ്റ്റ് 12-നാണ് ലോക ആനദിനം ആരംഭിച്ചത്. ആവാസകേന്ദ്രങ്ങളുടെ നാശവും ആനക്കൊമ്പിനായുള്ള വേട്ടയാടലും മനുഷ്യന്റെ ചൂഷണവും കടന്നുകയറ്റങ്ങളുമെല്ലാം ആനകളുടെ ജീവന് ഭീഷണി ആയിത്തീർന്നു. പട്രീഷ്യ സിംസും എലിഫന്റ് റീഇൻട്രഡക്ഷൻ ഫൗണ്ടേഷനും ഓഗസ്റ്റ് 12-ന് ഇത് ഔദ്യോഗികമായി പ്രഖ്യാപിക്കുകയുംചെയ്തു. ഇപ്പോൾ ഈ ദിനാചരണത്തിന് 65-ലധികം വന്യജീവി സംഘടനകളുടെയും ലോകമെമ്പാടുമുള്ള രാജ്യങ്ങളിലെ നിരവധി വ്യക്തികളുടെയും പിന്തുണയുണ്ട്.
അവലംബം
വർഗ്ഗം:വിശേഷദിനങ്ങൾ വർഗ്ഗം:ആനകൾ
പേട്ടയിൽ രാമൻപിള്ള ആശാൻ
ഹരിശ്ചന്ദ്രചരിതം ആട്ടക്കഥയുടെ കർത്താവാണ് പേട്ടയിൽ രാമൻപിള്ള ആശാൻ(ജ:1842- മ:1937).ഭാഷാപോഷണത്തിനും സാഹിത്യമേഖലയിലും തന്റേതായ സംഭാവനകൾ ആശാൻ നൽകിയിരുന്നു.
ആദ്യകാലം
തിരുവിതാംകൂറിൽ ഉൾപ്പെട്ടിരുന്ന ചിറയിൻകീഴായിരുന്നു അദ്ദേഹത്തിന്റെ ജന്മദേശം.അനന്തൻപിള്ളയും പാർവ്വതിഅമ്മയും ആയിരുന്നു അദ്ദേഹത്തിന്റെ മാതാപിതാക്കൾ.സംസ്കൃതം, മലയാളം, തമിഴ് എന്നീ ഭാഷകളിൽ ആശാനു പാണ്ഡിത്യമുണ്ടായിരുന്നു. അറബിക്കഥകൾ കിളിപ്പാട്ടായി എഴുതിയതിനു പുറമേ ഗദ്യപദ്യകൃതികളും രാമൻപിള്ള ആശാൻ രചിച്ചിട്ടുണ്ട്.
അവലംബം
വർഗ്ഗം:ആട്ടക്കഥാകൃത്തുക്കൾ
ഗാന്ധി അണ്ടർ ക്രോസ് എക്സാമിനേഷൻ
ജിബി സിംഗ് ഡോ ടിം വാട്സൺ എന്നിവർ ചേർന്ന് എഴുതിയ 2009 ലെ ഗ്രന്ഥമാണ് ഗാന്ധി അണ്ടർ ക്രോസ് എക്സാമിനേഷൻ. ഈ പുസ്തകം മോഹൻദാസ് കരംചന്ദ് ഗാന്ധിയെ ഒരു പൗരാവകാശപ്രവർത്തകനായി ചിത്രീകരിക്കുന്നത് വിലയിരുത്തുന്നു..
1893 -ൽ, ഗാന്ധി ദക്ഷിണാഫ്രിക്കയിലേക്ക് പോയി, അവിടെവെച്ച് വംശീയ അടിസ്ഥാനത്തിൽ അദ്ദേഹത്തെ ട്രെയിനിൽ നിന്ന് തള്ളിയിട്ടു. സംഭവത്തെക്കുറിച്ചുള്ള അവരുടെ സൂക്ഷ്മപരിശോധനയിലും അതിനുശേഷം ഗാന്ധിയുടെ പ്രസ്താവനകളിലും, പ്രിട്ടോറിയയിലേക്കുള്ള യാത്രയിൽ എന്താണ് സംഭവിച്ചതെന്ന് വിശദീകരിക്കുന്നതിലും ഗാന്ധി വ്യത്യസ്തമായ വിവരണങ്ങൾ നൽകിയതായി രചയിതാക്കൾ അവകാശപ്പെടുന്നു. ഗാന്ധി അണ്ടർ ക്രോസ്-എക്സാമിനേഷൻ കാറ്റലോഗുകൾ അക്കാലത്ത് നടന്ന സംഭവങ്ങളെ ഉദ്ദരിച്ച് ട്രെയിൻ സംഭവം ഒരിക്കലും സംഭവിച്ചിട്ടില്ലെന്ന് തെളിയിക്കാനുള്ള ശ്രമങ്ങൾ നടത്തുന്നു. ട്രെയിൻ സംഭവത്തെക്കുറിച്ച് ഗാന്ധി നുണ പറഞ്ഞുവെന്ന് എഴുത്തുകാർ അവകാശപ്പെടുന്നു.
അവലംബം
വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ജുഹു വിമാനത്താവളം
മുംബൈയിലെ ജുഹുവിൽ സ്ഥിതി ചെയ്യുന്ന ഒരു ചെറിയ വിമാനത്താവളമാണ് ജുഹു വിമാനത്താവളം (ICAO: VAJJ). ഇന്ന് ചെറിയ വിമാനങ്ങളും ഹെലികോപ്റ്ററുകളും ഈ വന്മാനത്താവളം ഉപയോഗിക്കുന്നു. ഇന്ത്യയുടെ ആദ്യ സിവിൽ ഏവിയേഷൻ വിമാനത്താവളമായിരുന്നു ഇത്. 1928 ലാണ് ഇത് സ്ഥാപിച്ചത്. രണ്ടാം ലോകമഹായുദ്ധകാലം വരെ ബോംബേ നഗരത്തിലെ പ്രമുഖ വിമാനത്താവളമായിരുന്നു ഇത്. 1948 ൽ, യുദ്ധ സമയത്ത് ജുഹു വിമാനത്താവളത്തിന്റെ 2 കിലോമീറ്റർ കിഴക്കായി നിർമ്മിച്ച സാന്താക്രൂസ് വിമാനത്താവളത്തിലേക്ക് വാണിജ്യ പ്രവർത്തനങ്ങൾ മാറി. 1932 ൽ ജെ.ആർ.ഡി. ടാറ്റ ജുഹു എയർറോഡ്രോമിൽ വിമാനമിറക്കി ഇന്ത്യയിലെ ആദ്യത്തെ ഷെഡ്യൂൾഡ് മെയിൽ സേവനം ഉദ്ഘാടനം ചെയ്തു.
അവലംബം
വർഗ്ഗം:മുംബൈ വർഗ്ഗം:മുംബൈയിലെ ഗതാഗതം വർഗ്ഗം:മുംബൈയിലെ വിമാനത്താവളങ്ങൾ വർഗ്ഗം:1928-ൽ ഇന്ത്യയിൽ ആരംഭിച്ച സ്ഥാപനങ്ങൾ
കൃത്രിമ ന്യൂറൽ നെറ്റ്‌വർക്ക്
ജീവികളുടെ നാഡീകോശങ്ങളുടെ ശൃംഖലകളെ ആസ്പദമാക്കി കമ്പ്യൂട്ടറിൽ സൃഷ്ടിക്കുന്ന കൃത്രിമ നാഡീകോശങ്ങളെയാണ് കൃത്രിമ ന്യൂറൽ നെറ്റ്‌വർക്ക് എന്ന് പറയുക. കൃത്രിമ ന്യൂറൽ നെറ്റ്‌വർക്ക് ഒരു കമ്പ്യൂട്ടർ പ്രൊഗ്രാമിന്റെ ഭാഗമാണ്. ഇതുപയോഗിക്കുന്നത് സാധാരണ കമ്പ്യൂട്ടർ പ്രൊഗ്രാമുകളിൽ സാധാരണ ഉണ്ടാക്കാവുന്ന ബുദ്ധിക്കും (intelligence/logic) അതീതമായി മനുഷ്യ ബുദ്ധിയോട് സാമീപ്യമുള്ള തരം ബുദ്ധി ഉണ്ടാക്കാനാണ്.
മങ്ങിയ കാഴ്ച
കാഴ്ചയുടെ കൃത്യത കുറയുകയും ദൂരെയോ അടുത്തോ ഉള്ള മികച്ച വിശദാംശങ്ങൾ തിരിച്ചറിയാൻ കൂടുതൽ പ്രയാസമുണ്ടാക്കുകയും ചെയ്യുന്ന ഒരു നേത്ര ആരോഗ്യ സംബന്ധിയായ ലക്ഷണമാണ് കാഴ്ചയുടെ മങ്ങൽ എന്ന് അറിയപ്പെടുന്നത്. ലഘുചിത്രം|300x300ബിന്ദു| ചേരുവകളുടെ പട്ടികയിലെ ചെറിയ പ്രിന്റ് ആരോഗ്യമുള്ള കണ്ണുകൾക്ക് വ്യക്തമാണ്
കാരണങ്ങൾ
കാഴ്ച മങ്ങുന്നതിന് നിരവധി കാരണങ്ങളുണ്ട്:
അവലംബം
വർഗ്ഗം:കണ്ണിലെ പേശികൾ, നേത്ര ചലനം, റിഫ്രാക്ഷൻ എന്നിവയുമായി ബന്ധപ്പെട്ട അസുഖങ്ങൾ വർഗ്ഗം:ഒപ്റ്റോമെട്രി വർഗ്ഗം:കാഴ്ച പ്രശ്നങ്ങളും അന്ധതയും വർഗ്ഗം:നേത്രവിജ്ഞാനം
ഡോ. സ്ട്രേഞ്ച്‌ലവ്
1964 ൽ പുറത്തിറങ്ങിയ ബ്രിട്ടീഷ്-അമേരിക്കൻ ചലച്ചിത്രം ആണ് 'ഡോ.സ്ട്രേഞ്ച് ലൌ ഓർ ഹൌ ഐ ലേൺഡ് ടു സ്റ്റോപ്പ് വറിയിംഗ് ആന്റ് ലൌ ദ ബോംബ്'.ആണവയുദ്ധഭീതിയെക്കുറിച്ചുള്ള ഒരു ബ്ലാക്ക് കോമഡിയാണിത്. സ്റ്റാൻലി കുബ്രിക്ക് ആണ് സംവിധായകൻ.
ബഹുമതികൾ
The film was nominated for four Academy Awards and also seven BAFTA Awards, of which it won four.
Kubrick won two awards for best director, from the New York Film Critics Circle and the Italian National Syndicate of Film Journalists, and was nominated for one by the Directors Guild of America.
The film ranked #32 on TV Guide's list of the 50 Greatest Movies on TV (and Video).
സിൽഹെറ്റ്
വടക്കുകിഴക്കൻ ബംഗ്ലാദേശിലെ ഒരു പ്രധാന നഗരമാണ് സിൽഹെറ്റ്(সিলেট).സർമ നദിക്കരയിൽ സ്ഥിതി ചെയ്യുന്ന സിൽഹെറ്റ് ബംഗ്ലാദേശിലെ അറിയപ്പെടുന്ന ഒരു വിനോദസഞ്ചാരകേന്ദ്രമാണ്.ജലാലാബാദ് എന്നാണ് ബംഗ്ലാദേശിൽ പൊതുവെ ഈ നഗരം അറിയപ്പെടുന്നത്. ബ്രിട്ടീഷ് ഭരണകാലത്ത് ആസാം പ്രവിശ്യയുടെ ഭാഗമായിരുന്ന സിൽഹെറ്റ് 1947 ലെ ഇന്ത്യാവിഭജനത്തിനുശേഷം പൂർവ്വബംഗാളിന്റെ(ഇന്നത്തെ ബംഗ്ലാദേശ്) ഭാഗമായി .ഇസ്ലാം മതസ്ഥരുടെ ഒരു പ്രധാന ആധ്യാത്മിക കേന്ദ്രം കൂടിയാണ് സിൽഹെറ്റ്.നഗരജനസംഖ്യയുടെ 95 ശതമാനത്തിലേറെയും ഇസ്ലാം മതത്തില്പെട്ടവരാണ്.പ്രാദേശികചുവയുള്ള ബംഗാളി ഭാഷയാണ് പ്രധാന സംസാരഭാഷ.രാജ്യത്തെ ഒരു പ്രധാന വ്യാവസായികകേന്ദ്രം കൂടിയാണ് സിൽഹെറ്റ്.തെയില,പ്രകൃതിവാതകം ,രാസവളം മുതലായവയുടെ ഉല്പാദനം രാജ്യത്ത് ഏറ്റവുമധികം നടക്കുന്നത് സിൽഹെറ്റിലാണ് .തെയിലത്തോട്ടങ്ങളാൽ ചുറ്റപ്പെട്ട ഈ മലയോരനഗരത്തിൽ ഏകദേശം അഞ്ചരലക്ഷത്തോളം ആളുകൾ താമസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ബംഗ്ലാദേശിലെ പട്ടണങ്ങൾ
രഘുനാഥ് അനന്ത് മഷേൽക്കർ
ശാസ്ത്ര വ്യാവസായിക ഗവേഷണ കൌൺസിൽ മുൻ ഡയറക്ടർ ജനറലായിരുന്നു രഘുനാഥ് അനന്ത് മഷേൽക്കർ എന്ന '''ഡോ. ആർ.എ. മഷേൽക്കർ''' (ജനനം :1 ജനുവരി 1943). 2014 ൽ പത്മവിഭൂഷൺ പുരസ്കാരം ലഭിച്ചു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ വർഗ്ഗം:ഇന്ത്യൻ രസതന്ത്രജ്ഞർ വർഗ്ഗം:1943-ൽ ജനിച്ചവർ വർഗ്ഗം:ജനുവരി 1-ന് ജനിച്ചവർ
പീറ്റർ അക്രോയിഡ്
പീറ്റർ  അക്രോയിഡ്, CBE, FRSL (ജനനം : 5 ഒക്ടോബർ 1949) ഒരു ഇംഗ്ലീഷ് ജീവചരിത്രകാരനും നോവലിസ്റ്റും ലണ്ടൻറെ സാംസ്കാരിക ചരിത്ര വിഷയങ്ങളിലെ നിരൂപകനുമായിരുന്നു. അദ്ദഹത്തിൻറെ ഇംഗ്ലീഷ് ചരിത്ര സാസ്കാരിക വിഷയങ്ങൾ ഉൾപ്പെടുത്തിയുള്ള നോവലുകൾ ജനശ്രദ്ധ നേടിയിരുന്നു. അതുപോലെ വില്ല്യം ബ്ലേക്ക്, ചാൾസ് ഡിക്കൻസ്, ടി.എസ്. എലിയട്ട്, സർ തോമസ് മൂർ എന്നിവരെക്കുറിച്ചുള്ള ജീവചരിത്രങ്ങളും പ്രചുരപ്രശംസ നേടുകയും ഇവയ്ക്ക് സോമർസെറ്റ് മൌഘാം അവാർഡ്, വൈറ്റ്ബ്രഡ് അവാർഡ് (2 തവണ) നേടുകയും ചെയ്തിരുന്നു.
അദ്ദേഹം 1984 ൽ റോയൽ സൊസൈറ്റി ഓഫ് ലിറ്ററേച്ചറിലെ അംഗമായി തെരഞ്ഞെടുക്കപ്പെട്ടിരുന്നു. അതുപോലെ 2003 ൽ കമാണ്ടർ ഓഫ് ദ ഓർഡേർസ് ഓഫ് ദ ബ്രിട്ടീഷ് എമ്പയിർ എന്ന പദവിയിലും നിയമിക്കപ്പെട്ടിരുന്നു.
അവലംബം
വർഗ്ഗം:ഇംഗ്ലീഷ് നോവലെഴുത്തുകാർ വർഗ്ഗം:ഇംഗ്ലീഷ് ജീവചരിത്രകാരന്മാർ വർഗ്ഗം:ഒക്ടോബർ 5-ന് ജനിച്ചവർ വർഗ്ഗം:1949-ൽ ജനിച്ചവർ വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ
ടാമർ സെക്കിൻ
ന്യൂയോർക്ക് നഗരം ആസ്ഥാനമായി പ്രവർത്തിക്കുന്ന ഒരു ഗൈനക്കോളജിസ്റ്റ്, ലാപറോസ്കോപ്പിക് സർജൻറ്, എൻഡോമെട്രിയോസിസിലെ സ്പെഷ്യലിസ്റ്റ് എന്നീ നിലകളിൽ പ്രശസ്തനാണ് ടാമർ സെക്കിൻ  (/ sɛtʃkikn /),  2009 ൽ പത്മ ലക്ഷ്മിയുമായി ചേർന്ന് അമേരിക്കയുടെ എൻഡോമെട്രിയോസിസ് ഫൗണ്ടേഷൻ സ്ഥാപിച്ചു.
ആദ്യകാല ജീവിതവും വിദ്യാഭ്യാസവും
തുർക്കിയിലെ അങ്കാറയിലാണ് സെക്കിൻ ജനിച്ചത്. 1972 ൽ ടാർസസ് അമേരിക്കൻ കോളേജിൽ നിന്ന് ബിരുദം നേടിയ അദ്ദേഹം 1978 ൽ ഹാസെറ്റെപെർ യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് വൈദ്യശാസ്ത്ര ബിരുദം നേടി. 1985 ൽ ബഫല്ലോയിലെ കുട്ടികളുടെ ആശുപത്രിയിൽ അദ്ദേഹം ഗൈനക്കോളജിക്കൽ റെസിഡൻസി പരിശീലനം പൂർത്തിയാക്കി.
സെന്റ് സൈമൺ
അവലംബം
വർഗ്ഗം:ഫ്രഞ്ച് തത്ത്വചിന്തകർ‎ വർഗ്ഗം:1760-ൽ ജനിച്ചവർ വർഗ്ഗം:1825-ൽ മരിച്ചവർ
ചക് ദോം
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ചക് ദോം. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചക് ദോം സ്ഥിതിചെയ്യുന്നത്. ചക് ദോം വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചക് ദോം ൽ 0 വീടുകൾ ഉണ്ട്. ആകെ ജനസംഖ്യ 0 ആണ്. ഇതിൽ 0 പുരുഷന്മാരും 0 സ്ത്രീകളും ഉൾപ്പെടുന്നു. ചക് ദോം ലെ സാക്ഷരതാ നിരക്ക് 0 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ചക് ദോം ലെ 6 വയസ്സിനു താഴെയുള്ള കുട്ടികളുടെ എണ്ണം 0 ആണ്. ഇത് ചക് ദോം ലെ ആകെ ജനസംഖ്യയുടെ 0 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 0 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 0 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 0 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബിബ്‌കോഡ്
ഗവേഷണ റെഫെറെൻസുകളെ വേർതിരിച്ചറിയാനായി പല ജ്യോതിഃശാസ്ത്ര ഡാറ്റ സംവിധാനങ്ങളും ഉപയോഗിയ്ക്കുന്ന ഒരു ഐഡി ആണ് ബിബ്‌കോഡ് അഥവാ റെഫ്കോഡ്..
ഉത്ഭവം
SIMBAD, NASAIPAC എക്സ്ട്രാ ഗാലക്ടിക് ഡാറ്റാബേസ് എന്നീ സംവിധാനങ്ങളിൽ ഉപയോഗിയ്ക്കാനായി രൂപീകരിച്ച ഒരു കോഡിങ് സമ്പ്രദായമാണ് ബിബ്ലിയോഗ്രാഫിക് റഫറൻസ് കോഡ്. എന്നാൽ മറ്റു പല സിസ്റ്റങ്ങളിലും ഉപയോഗത്തിനുള്ള പ്രധാന ഐഡി കോഡ് ആയിമാറി ഇത്. NASA ആസ്ട്രോഫിസിക്സ് ഡാറ്റ സിസ്റ്റം ഇതിനെ "ബിബ്കോഡ്" എന്നു പുനർനാമകരണം ചെയ്തു.
ഫോർമാറ്റ്
19 കാരക്ടറുകൾ ഉള്ള ഇതിന്റെ ഫോർമാറ്റ് താഴെ കൊടുത്തിരിക്കുന്നു:<center class="" autocomplete="off"><tt>YYYYJJJJJVVVVMPPPPA</tt> <tt> </tt> YYYY എന്നത് റെഫെറെൻസിന്റെ നാല് അക്കങ്ങളുള്ള വർഷം ആണ്. JJJJJ റഫറൻസ് എവിടെ പ്രസിദ്ധീകരിയ്ക്കപ്പെട്ടിരിയ്ക്കുന്നു എന്ന് സൂചിപ്പിയ്ക്കുന്നു. ഇതൊരു ജേർണൽ ആണെങ്കിൽ VVVV എന്നത് ജേർണലിന്റെ വോളിയത്തെ സൂചിപ്പിയ്ക്കുന്നു. M എന്നത് ജേർണലിന്റെ ഏതു സെക്ഷനിൽ ആണ് റഫറൻസ് പ്രത്യക്ഷപ്പെട്ടതെന്നും PPPP എന്നത് റഫറൻസ് പ്രബന്ധം ജേർണലിൽ പ്രത്യക്ഷപ്പെട്ട ആദ്യ പേജ് നമ്പറും സൂചിപ്പിയ്ക്കുന്നു. റെഫെറെൻസിന്റെ ആദ്യ രചയിതാവിന്റെ സർനെയിമിലെ ആദ്യാക്ഷരമാണ് A സൂചിപ്പിയ്ക്കുന്നത്. ഇതിൽ ഏതെങ്കിലും വിവരം ഇല്ലെങ്കിൽ അവിടെ കുത്തുകൾ (.) ഇട്ട് പൂരിപ്പിയ്ക്കുന്നു. അതുപോലെ ഇവിടെ കൊടുത്ത അത്രയും എണ്ണം കാരക്ടറുകൾ ഒരു ഭാഗം പൂരിപ്പിയ്ക്കാൻ ആവശ്യമില്ലെങ്കിൽ അവിടെയും കുത്ത് ഇട്ട് പൂരിപ്പിയ്ക്കുന്നു. പേജ് നമ്പർ 9999 ൽ കൂടുതലാണെങ്കിൽ അത് M എന്ന ഭാഗത്ത് എഴുതാം.
ഉദാഹരണങ്ങൾ
ഇതിന്റെ ചില ഉദാഹരണങ്ങൾ താഴെക്കൊടുത്തിരിയ്ക്കുന്നു:
അവലംബങ്ങൾ
വർഗ്ഗം:ഗ്രന്ഥാലയശാസ്ത്രം
ചതുരംഗ (നോവൽ)
രബീന്ദ്രനാഥ് ടാഗോർ എഴുടിയ ബംഗാളിനോവലാണ് ചതുരംഗ (Chaturanga). 1916ലാണ് ഈ നോവൽ പ്രസിദ്ധീകരിച്ചത്. ഈ നോവലെ പ്രധാന കഥാപാത്രം സ്രീബിലസ് എന്നു പേരുള്ള ഒരു ചെറുപ്പക്കാരനാണ്. ആഖ്യാനരൂപത്തിലാണ് നോവൽ അവതരിപ്പിച്ചിട്ടുള്ളത്. സച്ചിസ്, ഡാമിനി, ജ്യാതാമൊഷായ് എന്നിവരാണ് മറ്റു പ്രധാന കഥാപാത്രങ്ങൾ.
ഈ നോവലിന് നാല് അധ്യായങ്ങളാണുള്ളത്. ഒരോ അധ്യാങ്ങൾക്കും പ്രധാനകഥാപാത്രങ്ങളുടെ പേരുകളാണ് തലകെട്ടായി നൽകിയിരിക്കുന്നത്.
അവലംബം
വർഗ്ഗം:ബംഗാളി നോവലുകൾ
ഇന്ത്യൻ മ്യൂസിയം
ഇന്ത്യൻ മ്യൂസിയം എന്ന് പേരിട്ടിരിക്കുന്ന ഇത് ഇന്ത്യൻ സംസ്ഥാനമായ പശ്ചിമ ബംഗാളന്റെ തലസ്ഥാനമായ കൊൽക്കത്തയ്ക്കടുത്തുള്ള സെറാംപൂരിലാണ്. 1814 ൽ ഡാനിഷ് സസ്യശാസ്ത്രജ്ഞനായ നഥാനിയേൽ വാലിച്ച് ആണ് ഇത് സ്ഥാപിച്ചത്. ഒരു വൈവിധ്യമാർന്ന സ്ഥാപനം, ഇത് ലോകത്തിലെ ഏറ്റവും പഴയ മ്യൂസിയങ്ങളിൽ ഒന്നാണ്.
ഇന്ത്യൻ ആർട്ട്, ആർക്കിയോളജി, നരവംശശാസ്ത്രം, ജിയോളജി, സുവോളജി, ഇക്കണോമിക് ബോട്ടണി എന്നിങ്ങനെ മുപ്പത്തിയഞ്ച് ഗാലറികൾ ഉൾക്കൊള്ളുന്ന സാംസ്കാരിക, ശാസ്ത്രീയ കരകകൗശല വസ്തുക്കൾ ഉൾക്കൊള്ളുന്ന ആറ് വിഭാഗങ്ങളുണ്ട്. ഹ്യൂമാനിറ്റീസുമായും പ്രകൃതിശാസ്ത്രവുമായും ബന്ധപ്പെട്ട ഇന്ത്യൻ, ട്രാൻസ്-ഇന്ത്യൻ എന്നീ അപൂർവവും അതുല്യവുമായ നിരവധി മാതൃകകൾ ഈ വിഭാഗങ്ങളുടെ ഗാലറികളിൽ സംരക്ഷിക്കുകയും പ്രദർശിപ്പിക്കുകയും ചെയ്യുന്നു. പ്രത്യേകിച്ചും ആർട്ട് ആൻഡ് ആർക്കിയോളജി വിഭാഗങ്ങൾ അന്താരാഷ്ട്ര പ്രാധാന്യമുള്ള ശേഖരങ്ങൾ സൂക്ഷിക്കുന്നു. ഇന്ത്യ ഗവൺമെന്റിന്റെ സാംസ്കാരിക മന്ത്രാലയത്തിന് കീഴിലുള്ള ഒരു സ്വയംഭരണ സ്ഥാപനമാണിത്. ഇന്ത്യൻ മ്യൂസിയത്തിന്റെ ഇപ്പോഴത്തെ ഡയറക്ടർ ശ്രീ അരിജിത് ദത്ത ചൗധരിയാണ്. എൻ‌സി‌എസ്എം ഡയറക്ടർ ജനറലും ദേശീയ ലൈബ്രറി ഡയറക്ടർ ജനറലിന്റെ അധിക ചുമതലയും വഹിക്കുന്ന ശ്രീ അരിജിത് ദത്ത ചൗധരിയാണ്. സാംസ്കാരിക വിഭാഗങ്ങളുടെ ഭരണപരമായ നിയന്ത്രണം, അതായത്. ആർട്ട്, ആർക്കിയോളജി, ആന്ത്രോപോളജി എന്നിവ അതിന്റെ ഡയറക്ടറേറ്റിന് കീഴിലുള്ള ബോർഡ് ഓഫ് ട്രസ്റ്റികളിലാണ്. മറ്റ് മൂന്ന് സയൻസ് വിഭാഗങ്ങളിൽ ഇന്ത്യയുടെ ജിയോളജിക്കൽ സർവേ, ഇന്ത്യയുടെ സുവോളജിക്കൽ സർവേ, ബൊട്ടാണിക്കൽ സർവേ എന്നിവയാണ് ഉള്ളത്. വിദ്യാഭ്യാസം, സംരക്ഷണം, പ്രസിദ്ധീകരണം, അവതരണം, ഫോട്ടോഗ്രാഫി, മെഡിക്കൽ, മോഡലിംഗ്, ലൈബ്രറി എന്നിങ്ങനെ എട്ട് ഏകോപന സേവന യൂണിറ്റുകളാണ് മ്യൂസിയം ഡയറക്ടറേറ്റിനുള്ളത്. മൾട്ടി ഡിസിപ്ലിനറി പ്രവർത്തനങ്ങളുള്ള ഈ മൾട്ടി പർപ്പസ് സ്ഥാപനത്തെ ദേശീയ ഭരണഘടനയുടെ ഏഴാമത്തെ ഷെഡ്യൂളിൽ ദേശീയ പ്രാധാന്യമുള്ള ഒരു സ്ഥാപനമായി ഉൾപ്പെടുത്തിയിട്ടുണ്ട്.
ചരിത്രം
ഇന്ത്യൻ മ്യൂസിയം 1784 ൽ സർ വില്യം ജോൺസ് സൃഷ്ടിച്ച ബംഗാളിലെ ഏഷ്യാറ്റിക് സൊസൈറ്റി ൽ നിന്നാണ് ഉത്ഭവിച്ചത്. 1796 ൽ ഏഷ്യാറ്റിക് സൊസൈറ്റി അംഗങ്ങളിൽ നിന്ന് ഒരു മ്യൂസിയം എന്ന ആശയം ഉടലെടുത്തു. മനുഷ്യനിർമിതവും പ്രകൃതിദത്തവുമായ വസ്തുക്കൾ ശേഖരിക്കാനും പരിപാലിക്കാനും പ്രദർശിപ്പിക്കാനും കഴിയുന്ന ഒരു സ്ഥലം. സ്ട്രീറ്റ് പ്രദേശത്ത് സൊസൈറ്റിക്ക് ഇന്ത്യൻ സർക്കാർ അനുയോജ്യമായ താമസസൗകര്യം വാഗ്ദാനം ചെയ്തപ്പോൾ ലക്ഷ്യം കൈവരിക്കാൻ തുടങ്ങി.
ഇന്ത്യ
പുരാതന, മധ്യകാല ഇന്ത്യൻ കരക act ശല വസ്തുക്കളുടെ വലിയ ശേഖരത്തിൽ ബുദ്ധമതം സ്തൂപം ഭാർഹട്ട്, ബുദ്ധൻ ന്റെ ചിതാഭസ്മം, സിംഹത്തിന്റെ പകർപ്പ് എന്നിവ ഉൾപ്പെടുന്നു. അശോകന്റെ തലസ്ഥാനം] അശോക സ്തംഭത്തിൽ സാരനാഥ് മ്യൂസിയത്തിൽ യഥാർത്ഥമായത്, അതിന്റെ നാല് സിംഹ ചിഹ്നം റിപ്പബ്ലിക് ഓഫ് ഇന്ത്യ, ചരിത്രാതീത കാലത്തെ ഫോസിൽ അസ്ഥികൂടങ്ങളുടെ ദ്യോഗിക ചിഹ്നമായി മാറി. മൃഗങ്ങൾ, ഒരു കല ശേഖരം, അപൂർവ പുരാവസ്തുക്കൾ, ഉൽക്കാശിലകളുടെ ശേഖരം.
അവലംബങ്ങൾ
വർഗ്ഗം:ഇന്ത്യയിലെ മ്യൂസിയങ്ങൾ
ജീൻ ബ്രോഡ്‌ഹസ്റ്റ്
ജീൻ ആലീസ് ബ്രോഡ്‌ഹസ്റ്റ് (ജീവിതകാലം: 29 ഡിസംബർ 1873– സെപ്റ്റംബർ 4, 1954) ഒരു അമേരിക്കൻ അധ്യാപികയും സസ്യശാസ്ത്രജ്ഞയും ബാക്ടീരിയോളജിസ്റ്റുമായിരുന്നു. അഞ്ചാംപനി വൈറസ് കണ്ടെത്തുന്നതിനുള്ള പ്രവർത്തനങ്ങളുടെപേരിൽ അവർ പ്രശസ്തയായിരുന്നു.
ഔദ്യോഗികജീവിതം
1892 ൽ ന്യൂജേഴ്‌സി സ്റ്റേറ്റ് നോർമൽ സ്‌കൂളിൽ നിന്ന് ബിരുദം നേടിയശേഷം ബ്രോഡ്‌ഹർസ്റ്റ് സ്കൂളിന്റെ ഫാക്കൽറ്റിയിൽ ചേർന്നു. ന്യൂയോർക്ക് നഗരത്തിലെ കൊളംബിയ സർവ്വകലാശാലയിലെ ടീച്ചേഴ്സ് കോളേജിൽ പഠനം നടത്തിയ ബ്രോഡ്‌ഹസ്റ്റ്  ബർണാർഡ് കോളേജിലെ സസ്യശാസ്ത്ര, സുവോളജി വിഭാഗത്തിൽ അദ്ധ്യാപനം നടത്തുകയും 1906 ൽ കൊളംബിയ സർവ്വകലാശാലാ ഫാക്കൽറ്റിയിലെ ടീച്ചേഴ്സ് കോളേജിൽ ചേരുകയും ചെയ്തു. 1914 ൽ കോർണൽ യൂണിവേഴ്‌സിറ്റിയിൽ നിന്ന് പിഎച്ച്ഡി നേടിയ ബ്രോഡ്‌ഹസ്റ്റ് 1939 ൽ കൊളംബിയ യൂണിവേഴ്‌സിറ്റിയിലെ ടീച്ചേഴ്‌സ് കോളേജിൽനിന്ന് എമെറിറ്റ പ്രൊഫസറായി വിരമിച്ചു.
അവലംബം
വർഗ്ഗം:1873-ൽ ജനിച്ചവർ വർഗ്ഗം:1954-ൽ മരിച്ചവർ
സീസണൽ ഇൻഫ്ലുവൻസ വാക്സിൻ ഉല്‌പന്നങ്ങൾ
സീസണൽ ഇൻഫ്ലുവൻസ വാക്സിൻ ഉല്‌പന്നങ്ങളിൽ ഫ്ലൂസോൺ / ഫ്ലൂസോൺ ക്വാഡ്രിവാലന്റ്, വാക്സിഗ്രിപ്പ് / വാക്സിഗ്രിപ്പ് ടെട്ര, ഇൻഫ്ലുവാക്, ഒപ്റ്റാഫ്ലു എന്നിവ ഉൾപ്പെടുന്നു.
ഗ്ലാക്സോ സ്മിത്ത്ക്ലൈൻ
ഫ്ലൂറിക്സ്, ഫ്ലൂലവൽ എന്നിവ ഗ്ലാക്സോ സ്മിത്ത്ക്ലൈനിന്റെ ഫ്ലൂ വാക്സിൻ ബ്രാൻഡാണ്.